Tot Nut van ’t Algemeen was ’n privaat skool in Kaapstad waarin Nederlands as onderrigmedium gebruik is en waar van die mees vooraanstaande Afrikaans-Hollandse Kapenaars van die 19de eeu onderrig ontvang het. ’n Genootskap genaamd Zuid-Afrikaansche Maatschappij tot Nut van ’t Algemeen is in Augustus 1803 in Kaapstad gestig met J.A. Vermaak as voorsitter en C.L. Neethling as sekretaris. Dit is geskoei op die Maatschappij tot Nut van ’t Algemeen wat ds. Jan Nieuwenhuyzen in 1784 in Edam, Holland, gestig het. Die doel was om jong mense op te voed, die landbou te verbeter en die kunste en wetenskap te bevorder. ’n Skool met een onderwyser is in Januarie 1804 in Strandstraat geopen, maar dit het ’n paar jaar voor 1832 gesluit, toe dit heropen het onder kragtige leiding van J.R. Mostert. In 1833 was daar sowat 360 leerlinge en 11 onderwysers. ’n Tekort aan geld en die dood van die hoof, Stephanus de Kock, het die vereniging genoop om die skool in 1870 te sluit.


Hierdie artikel handel oor die taal. Vir die etniese groep, sien Gagaoesiërs. Gagaoesies (Gagauz dili, Gagauzça) is 'n Turkse taal wat deur sowat 592 000 mense in Moldowa, Bulgarye, Oekraïne, Roemenië, Rusland en Turkye gepraat word. Dit is die amptelike taal van die outonome gebied Gagaoesië in Moldowa. Gagaoesies is nou verwant aan Turks en word in die Latynse alfabet geskryf. "Ethnologue: Languages of the World, Seventeenth edition, Gagauz" (in Engels). Ethnologue. Geargiveer vanaf die oorspronklike op 29 Junie 2019. Besoek op 8 April 2016. Sien gerus Wikipedia se uitgawe in Gagaoesies Wikimedia Commons het meer media in die kategorie Gagaoesies. Wikiwoordeboek het 'n inskrywing vir Gagaoesies.


Ds. Alexander MacKidd (Millbank, Thurso, Skotland, 8 Maart 1821 – Goedgedacht, Soutpansberg, Transvaal, 30 April 1865) was die eerste buitelandse sendeling van die Kaapse Sinode van die Nederduitse Gereformeerde Kerk. Hoewel hy net 'n kort rukkie as die eerste sendeling van enige kerkgenootskap in Noord-Transvaal gewerk het, het sy opvolger, eerw. Stephanus Hofmeyr van hom gesê: "Niemand sou die fondament beter kon gelê het nie." MacKidd was ’n seun van Alexander MacKidd, ’n meulbouer, en sy vrou, Elizabeth McLeod. Sy ouers was afstammelinge van die Puriteine of Covenanters wat hulle in 1843 met die Disrupsie by die Vrye Kerk van Skotland aangesluit het. Hy het skoolgegaan op die dorp Thurso en in Maart 1842 die M.A.-graad aan King's College in Aberdeen, Skotland, verwerf. Hierna het hy van 1844 tot '49 studeer aan New College van die Vrye Kerk van Skotland in Edinburg en is op 5 September 1849 ná volbragte teologiese studie onder prof. Thomas Chalmers en andere deur die Presbiterium (of Ring) van Edinburg tot die evangeliebediening toegelaat.


Verulam is 'n township net noord van Barberton in die Ehlanzeni-distriksmunisipaliteit in die suidooste van die Mpumalangaprovinsie van Suid-Afrika. Lys van dorpe in Suid-Afrika "Hoofplek Verulam". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Hierdie artikel handel oor die taal. Vir die etniese groep, sien Montenegryne. Montenegryns (crnogorski, црногорски, [t͡sr̩nǒɡorskiː]) is 'n Suid-Slawiese taalvariëteit en die amptelike taal van Montenegro. Dit word dikwels as tak van Serwo-Kroaties of Serwies beskou, maar deur ander taalkundiges as 'n selfstandige taal. Gestandaardiseerde Montenegryns is die mees verspreide dialek van Serwo-Kroaties, Štokawies, meer spesifiek op Oos-Herzegowiniaans, gebaseer wat ook die grondslag van Serwies, Bosnies en Kroaties vorm. Montenegro se taal is histories en tradisioneel Serwies genoem. Die idee van 'n Montenegrynse gestandaardiseerde taal apart van Serwies het in die 2000's opgekom nadat Serwië en Montenegro uitmekaar gebreek het deur middel van voorstanders van 'n Montenegrynse onafhanklikheid. Montenegryns het met die goedkeuring van 'n nuwe grondwet op 22 Oktober 2007 die amptelike taal van Montenegro geword. Die ontwikkeling van 'n Montenegrynse standaardtaal duur nog steeds voort. Die ortografie is op 10 Julie 2009 met die toevoeging van twee letters tot die alfabet ingestel, alhoewel die grammatika en 'n skoolkurrikulum nog goedgekeur sal moet word. Die verstandhouding met sprekers van Serwies, Bosnies en Kroaties gebeur gewoonlik sonder probleme, aangesien die taalverskille minimaal is.


Die NG gemeente Paardekop is ’n gemeente in die Nederduitse Gereformeerde Kerk se Oostelike Sinode met sy middelpunt op die dorpie Perdekop. Die gemeente is geleë tussen die dorpe Standerton en Volksrust waarvan dit op 16 April 1921 saam met 'n deel van Amersfoort afgestig is. Die hoeksteenlegging van die kerksaal is die volgende jaar deur ds. J.I. de Wet van Volksrust waargeneem. Die gemeente sou hulle eerste pastoriepaar ontvang in die persone van ds. en mev. G.C. van Schouwenburg, wat van die moedergemeente Standerton gekom het. Heel by die aanvang is 'n stuk grond aangekoop met die oog om 'n dorp daarop aan te lê, maar in dieselfde tyd is daar aansoek uit 'n ander oord gedoen om 'n dorp op die aangrensende gebied uit te gee. Op aandrang van die provinsiale owerheid is die dorp gesamentlik deur die Kerk en die sakemanne uitgegee. Die opdraande stryd het begin toe laasgenoemde deur die Kerk uitgekoop is vir die som van £10 000. Die depressie van 1922 tot '23 het sake uiters bemoeilik. Die geld wat moes inkom met die verkoping van erwe het uitgebly.


Damon Graham Devereux Hill (gebore op 17 September 1960 in Hampstead, Londen) is 'n Britse voormalige Formule Eenrenjaer en die 1996-wêreldbestuurderskampioen. Hill het gedurende sy loopbaan aan 115 Grands Prix deelgeneem vir die renspanne van Brabham, Williams, Arrows en Jordan, en was 22 keer eerste oor die wenstreep. Hy is die seun van Graham Hill, ook 'n F1-wêreldbestuurderskampioen. Hierdie artikel is ’n saadjie. Voel vry om Wikipedia te help deur dit uit te brei.


Die Gelug is een van die vyf hoofskole van Tibettaanse Boeddhisme. Die ander vier is Nyingma, Sakya, Kagyü en Jonang. Die Gelug is die jongste van dié tradisies. Dit is deur Je Tsongkhapa (1357–1419), ’n filosoof en Tibettaanse godsdiensleier, gestig. Die eerste klooster wat hy opgerig het, is Ganden genoem, en tot vandag is die Ganden Tripa die hoof van die skool, hoewel die Dalai Lama die invloedrykste figuur is. In die 16de eeu het dit die belangrikste Boeddhisteskool in Tibet geword. Dit is ook die oorheersende skool in Mongolië. Schaik, Sam van. Tibet: A History. Yale University Press 2011, bl. 129. Hierdie artikel is vertaal uit die Engelse Wikipedia


Muğam (Azerbeidjans: Muğam) of Muğam-musiek, Azerbeidjanse muğam-musiek is 'n soort simfoniese werk wat in dele met gesang en instrumentele musiek gerangskik word. Sy wortels lê in die Persiese hoofse musiek sodat Europese musikale konsepte soos tonale skema's met toonaarde net soos Europese ritmes hier nie toegepas kan word nie. Opvoerings kan soms ure duur, waarby die sanger op Azerbeidjan se drie nasionale instrumente begelei word – die tar ('n soort luit), die kamança ('n soort knieviool met 'n dik resonansie-ruimte) en die daf ('n soort tamboeryn). Azerbeidjan se drie nasionale instrumente Daf Tar Kamança Die simfoniese grondslag van muğam-musiek het in die vroeë 20ste eeu die oorname en plaaslike ontwikkeling van westerse klassieke musiek vergemaklik. So het Azerbeidjanse komponiste 'n leidende rol in die klassieke musikale lewe van die Sowjetunie gespeel. 'n Tweede komponent van muğam-musiek, improvisasies, het daarvoor gesorg dat dié tradisionele musiekstyl ewe maklik ingang in die plaaslike jazz-musiek gevind het. In 2003 is muğam-musiek deur UNESCO eweneens as "meesterwerke van die mondelinge en immateriële erfenis van die mensdom" gelys.


Cosworth is 'n hoë-prestasie ingenieursmaatskappy, gestig in Londen in 1958, wat spesialiseer in die verskaffing van enjins en elektronika vir die motorrensport asook die hoofstroommotorbedryf. Cosworth se werke is gebaseer in Northampton, Engeland, met Noord-Amerikaanse fasiliteite in Torrance, Indianapolis en Mooresville, Noord-Carolina. Cosworth het reeds 176 oorwinnings behaal as enjinverskaffer in die Formule Eenkampioenskapsreeks, die tweede meeste na Ferrari. Die maatskappy is gestig as 'n Britse binnebrandenjinbouer vir renmotors deur Mike Costin en Keith Duckworth (COStin en duckWORTH). Die eerste Cosworth-ontwerp was 'n silinderkop vir die SCA-reeks met 'n enkele bonokas (EBNA) met omgekeerde vloeiopset soortgelyk aan die Coventry Climax FWE-enjin. Ware sukses is behaal met die volgende ratgedrewe dubbelbonokas (DBNA) vierklep-FVA in 1966, toe Cosworth, met die hulp van Chapman, Ford kon oortuig om die ontwerpsregte aan te koop en 'n ontwikkelingskontrak te teken, insluitend vir 'n agtsilinderweergawe. Dit het gelei tot die Cosworth DFV, wat Formule Een vir baie jare oorheers het. Sedert daardie tyd is Cosworth lank deur Ford ondersteun, en baie van die Cosworth-ontwerpe word besit deur Ford en is aangewys as Fordenjins onder soortgelyke kontrakte.


Die boskoorsboom (Anthocleista grandiflora) is 'n immergroen boom wat in die Laeveld van Suid-Afrika voorkom. Die boom is hoog, skraal, hoog op vertak en word tot 30 m hoog. Dit groei in bergwoudrande, beskutte klowe en rivieroewers. Die bas is liggrys en glad. Die blare is enkelvoudig, baie groot en aan takpunte saamgebondel. Hulle voorkoms is glansend donkergroen aan die bokant en ligter onder. Die vrug is 'n groen bessie ongeveer so groot soos 'n druiwekorrel. Vrugtevlermuise, loeries en neushoringvoëls vreet graag die vrugte. Die blomme is roomwit, tulpvormig en ruik na jasmyn. Blomme word gedra as vertakte, eindstandige trosse van September tot Januarie. Alfabetiese lys van Suid-Afrikaanse bome Natuurlewe van Suid-Afrika. Duncan Butchart. Struik Nature. 2012 ISBN 978-1-4317-0248-0 Wikimedia Commons het meer media in die kategorie Boskoorsboom. Wikispecies het meer inligting verwant aan Boskoorsboom


Fichardtpark is 'n 80% Blanke voorstad van die stad Bloemfontein in Suid-Afrika. Subplek Fichardtpark tydens die 2011-sensus


Mirjam Pressler (18 Junie 1940 in Darmstadt – 16 Januarie 2019 in Landshut) was 'n Duitse skryfster en vertaler. Sy is bekend as een van die suksesvolste Duitse kinder- en jeugboekskrywers, maar sy skryf ook boeke vir volwassenes en vertaal ander werke uit Hebreeus, Engels, Nederlands en Afrikaans in Duits. Mirjam Pressler is die buite-egtelike kind van 'n Joodse moeder. Sy word by pleegouers groot. Sy voltooi haar skoolloopbaan by 'n gimnasium in Darmstadt en Bensheim, studeer dan aan die Hochschule für Bildende Künste in Frankfurt am Main, asook Tale in München, en bring een jaar in 'n kibboets in Israel deur. Uit 'n verhouding met 'n Israeli wat in die skeihof opeindig is drie dogters gebore. In 1970 keer Mirjam Pressler na München terug en werk sedertdien as vryskutskrywer. Tans bly sy in Landshut. Mirjam Pressler is lid van die PEN-Zentrum Deutschland. Haar probleemboeke konfronteer die leser met die werklikheid van die kinders en jeug van vandag en die verlede. Sy stel moeilike lewensomstandighede as die sentrale verhaalgegewe. Enige hoop op 'n kitsoplossing word verydel.


Die NG gemeente Belfast is ’n gemeente in die Nederduitse Gereformeerde Kerk se Oostelike Sinode. Buiten die hoofkerk op Belfast, Mpumalanga, behoort die kerkgebou van die voormalige NG gemeente Dullstroom ook aan die gemeente nadat Dullstroom by Belfast ingelyf is. Hierdie gemeente, wat die naam van die dorp Belfast dra wat deur ’n man van Ierse afkoms aangelê is, is in die jaar 1899 gestig. Die nuwe dorp was geleë in die distrik Lydenburg, ongeveer op die skeiding tussen die Hoëveld en die Laeveld. Met sy stigting het die gemeente egter ’n deel van die distrike Lydenburg, Middelburg en Carolina beslaan. Aangesien die stigting in dieselfde jaar plaasgevind het as die uitbreek van die Tweede Vryheidsoorlog en die eerste beroepe leraar, ds. J.C. Hefer, bedank het, het sy vakant gebly tot in 1904. Die derde beroep wat in 1904 uitgebring is, was op ds. H.T. Gonin, wat dit dan ook aangeneem het. Hy het die gemeente vrome getrouheid tot September 1913 bedien, toe hy as dosent na die Sendinginstituut op Wellington gaan. Sy opvolger was ds. J.H.M. Stofberg.


Die NG gemeente Greylingstad is ’n gemeente in die Nederduitse Gereformeerde Kerk se Sinode Hoëveld met sy setel op die dorp Greylingstad, tussen Balfour en Standerton, Mpumalanga. Die gemeente bestaan uit dele wat eers behoort het tot Heidelberg en Standerton en is tot afsonderlike gemeente van die Ned. Herv. of Geref. Kerk van Transvaal afgestig deur die Ringskommissie van Potchefstroom op 27 April 1909. Sy word geplaas onder Ring van Utrecht en tot haar eerste konsulent word benoem die predikant van Standerton, ds. N.H.C. De J. Theunissen. Die gemeente was een van die weinige wat nie na haar dorp genoem is nie, aangesien die dorp destyds bekendgestaan het as Willemsdal. Dog later is die dorpie ook Greylingstad genoem. Die eerste predikant van die gemeente was ds. B.R. Hattingh, vroeër van Sutherland, Kaapkolonie. Hy is tot herder en leraar beroep op 11 Julie 1910 en bevestig op Saterdag 22 Oktober 1910. Op dieselfde dag is ’n gebou van yster en hout, wat tydelik vir godsdiensoefeninge sou gebruik word, deur ds. A.J. Louw van Heidelberg ontsluit. Die vooruitgang van die gemeente was baie snel.


Die Gereformeerde kerk Noupoort was ’n gemeente van die Gereformeerde Kerke in Suid-Afrika op die Noord-Kaapse spoorwegdorp Noupoort, binne wie se gemeentegrense die dorpie Hanover ook geval het. Die dorp Noupoort is 45 km suid van Colesberg geleë en het sy naam gekry na aanleiding van 'n nou poort in die Carltonheuwels 27 km noordwes van die dorp. Die syspoor na De Aar vanaf die hooflyn tussen Kaapstad en Johannesburg is in 1881 voltooi. Ten einde 'n rangeer-en-aansluitingswerf daar te stel asook 'n steenkooldepot, is die plaas Hartebeeshoek in 1884 van Barend Kruger aangekoop en 'n stasie daarop gebou. Die oorspronklike naam, Naauwpoort, na aanleiding van 'n aangrensende plaas, is in 1963 verafrikaans tot Noupoort. 'n Dorpie het mettertyd om die stasie ontwikkel en in 1942 munisipale status verwerf. Die meeste bedrywighede op die dorp het gewentel om die spoorweë; in 'n stadium het tot honderd treine daagliks deur die dorp gery. In die ou dae was dié gebied tussen Colesberg en Middelburg, Kaap, deel van die hartland van die Doppers in die destyds Kaapland.


Tshikota is 'n nedersetting in die Makhado Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika Subplek Tshikota Sensus 2011.


Die Jerez-renbaan (amptelik Circuito de Jerez) is 'n motorsportrenbaan wat in Jerez de la Frontera, Andalusië, in die suide van Spanje geleë is. Circuito de Jerez, voorheen bekend as Circuito Permanente de Jerez, is 'n 4,428 km (2,752 myl)-lange renbaan naby aan die stad van Jerez de la Frontera, diep in die sjerrie-produserende suide van Spanje. Die projek is bestuur deur die Spaanse ingenieur Manuel Medina Lara, gebaseer op 'n voorlopige idee van Alessandro Rocci. Die baan is op 8 Desember 1985 geopen. In Maart 1986 was die baan die gasheer vir die eerste internasionale motorfietsbyeenkoms in Spanje en die Formule Een Spaanse Grand Prix in April. Die relatief afgeleë ligging van die baan het beduidende toeskoueropkoms verhinder, alhoewel dit tot 125 000 toeskouers kan akkommodeer. As gevolg hiervan is die F1 na Barcelona verskuif na die wedren in 1991. Voordat die Europese Grand Prix in 1994 by die baan aangebied is, is veiligheidsveranderinge aangebring, insluitend 'n nuwe oorkruising (die Senna kurwe) op die hoek waar Martin Donnelly 'n verskriklike ongeluk gehad het tydens kwalifisering vir die 1990 Spaanse Grand Prix.


Die Hotel Oekraïne (Russies: Ukraina) is ’n vyfsterhotel in die middestad van Moskou, op ’n draai van die Moskwarivier, onder bestuur van Radisson Hospitality. Aanvanklik is dit as Radisson Royal Hotel Moscow bedryf. Sedert Januarie 2019 maak die hotel deel uit van Radisson Hospitality se premium-handelsmerk Radisson Collection. Die hotel is as die laaste van die sewe neoklassieke wolkekrabbers, waarna as Sewe Susters verwys word, deur Josef Stalin laat bou en ter geleentheid van die 300ste jubileum van Rusland en Oekraïne in 'n gemeenskaplike staat Ukraina genoem. Dit is deur twee van die Sowjetunie se leidende deskundiges vir staalraamkonstruksie-wolkekrabbers, Arkadi Mordwinof en Wjatsjeslaf Oltarzjefski, ontwerp as die tweede hoogste van Stalin se Moskouse wolkekrabbers: dit is 198 m hoog en het 34 verdiepings. Dit was sedert sy konstruksie die hoogste hotel in die wêreld tot in 1976, toe die Westin Peachtree Plaza Hotel in Atlanta, Georgia in die VSA, geopen het. Die Hotel Oekraïne het op 25 Mei 1957 geopen - met 1 026 kamers wat hoofsaaklik op buitelandse gaste gemik was.


Die Johannesburgstadion is 'n stadion in Doornfontein, 'n voorstad van Johannesburg in Gauteng, Suid-Afrika. Die stadion het 'n dak wat kan toeskuif. Dit kan 37 500 toeskouers huisves. Die stadion is oorspronklik as 'n atletiekstadion gebou, maar word ook vir sokker- en rugbywedstryde aangewend. Beide Orlando Pirates en die Goue Leeus gebruik die stadion as oefenveld. Die agtste IAAF Wêreldbeker is in 1998 hier aangebied. Die stadion was ook die hoofstadion vir die Afrikaspele van 1999. Verskeie internasionale kunstenaars het al hier opgetree. Onder andere: Bon Jovi op 1 Desember 1995, Tina Turner op 21–22 April 1996 en U2 op 21 Maart 1998. Lys van stadions in Suid-Afrika "JHB Stadium Facilities". Geargiveer vanaf die oorspronklike op 2008-08-02. Besoek op 2008-11-12. Wikimedia Commons het meer media in die kategorie Johannesburgstadion.


Buffalopark is 'n krieketstadion in Oos-Londen, Suid-Afrika. Dit is een van die tuisvelde van die Warriors-krieketspan (voorheen die Grens-krieketspan). Die stadion kan tot 15 000 toeskouers huisves. 'n Enkele toetswedstryd is vanaf 18 tot 21 Oktober 2002 hier aangebied (Suid-Afrika teen Bangladesj). Daar is egter reeds verskeie internasionale eendagwedstryde hier gespeel. Buffalopark is tydens die Krieketwêreldbeker 2003 vir drie wedstryde ingespan. Die stadion was voorheen as die Mercedes-Benz Park bekend, danksy 'n borgskap deur dié Duits-Suid-Afrikaanse motorvervaardiger. Engeland het die loot gewen en verkies om veldwerk te doen. Kanada het die loot gewen en verkies om veldwerk te doen. Sri Lanka het die loot gewen en verkies om te kolf. Lys van stadions in Suid-Afrika "Buffalo Park" (in Engels). ESPNcricinfo. Geargiveer vanaf die oorspronklike op 9 Oktober 2019. Besoek op 5 Mei 2020. (en) Buffalo Park op ESPNcricinfo


Die Gereformeerde kerk Daniëlskuil is die vyfde oudste van die 15 gemeentes in die GKSA se Klassis Griekwaland-Wes, wat ’n reusedeel van die Noord-Kaap van Kimberley tot Upington beslaan. In 2015, toe die gemeente 55 belydende en 17 dooplidmate gehad het, was dit die 10de grootste gemeente in die Klassis. Die dorpie Daniëlskuil is in 1892 gestig, maar ’n selfstandige Gereformeerde gemeente sou eers meer as vyf dekades later hier tot stand kom, al het Gereformeerde lidmate vroeg reeds binne die gemeentegrense gewoon. Aan die begin was Daniëlskuil net ’n wyk van die Gereformeerde kerk Postmasburg en het ds. J.H. Kruger, Postmasburg se leraar van 1911 tot 1952, die plaaslike lidmate bedien. Destyds moes hy ’n reusagtige gebied bedien waar mettertyd meer as 15 gemeentes ontstaan het en wat in 2015 deur ses predikante bedien is: Buiten Postmasburg het dit ook Kimberley, Delportshoop, Daniëlskuil, Kuruman, Upington, die Kalahari en die eerste helfte van die gebied tussen sy gemeente en Vryburg ingesluit het. Ds. Kruger het meer as die helfte van die gemeentes in die Klassis Griekwaland-Wes gestig.


Die 72ste Golden Globe-aand, wat uitnemendheid in die rolprente en TV-programme van 2014 vereer het, is op 11 Januarie 2015 deur NBC in The Beverly Hilton in Beverly Hills, Kalifornië, gehou. Die benoemdes is op 11 Desember 2014 aangekondig. Tina Fey en Amy Poehler het die geleentheid vir die derde agtereenvolgende en laaste keer aangebied. The Affair, Birdman, Boyhood, Fargo, The Theory of Everything en Transparent was van die produksies wat meer as een prys gewen het. Die wenners word eerste genoem, gevolg deur die ander benoemdes.


Die Gereformeerde kerk Zastron was ’n gemeente van die GKSA met sy middelpunt op die Vrystaatse dorp Zastron. Die Suidoos-Vrystaat was tradisioneel nie ’n gebied waarin Gereformeerdes wortelgeskiet het nie. Van 1902 tot 1912 was dié gebied rondom Rouxville, Zastron, Smithfield en Wepener wyke van die Gereformeerde kerke Bethulie (in die Vrystaat) en Aliwal-Noord (in die Oos-Kaap), maar die afstande het die bediening altyd bemoeilik. Gevolglik is die Gereformeerde kerk Zastron op 16 April 1916 gestig. Sowat 20 jaar later, in 1935, het die siele in dié gemeente 83 getel. Omdat Zastron altyd ’n betreklik klein gemeente was, moes hy amper deurentyd bedieningsooreenkomste met ander gemeentes sluit, onder meer Aliwal-Noord, Reddersburg en Ladybrand. Nogtans kon die gemeente ’n mooi kerkie laat oprig in Ralphstraat in ’n eenvoudige, waardige styl wat eie is aan tallose plattelandse Gereformeerde kerkgeboue. In 1965 het Zastron die eerste keer ’n inwonende predikant gekry in die persoon van dr. Petrus Kruger, maar ook net tot 1968 waarna hy na die Gereformeerde kerk Uitenhage vertrek het.


Stampriet is ’n dorpie in die streek Hardap van Namibië. Dis geleë in ’n dorre gebied aan die bolope van die Auobrivier waar mens en dier van boorgatwater afhanklik is, 64 km noordoos van Mariental en op ’n hoogte van 1 177 m bo seespieël. Stampriet is in 1898 gestig as ’n handelspos in die destydse Duits-Suidwes-Afrika. Dit was die toneel van talle gevegte tussen Duitse en Namatroepe. In 1970 was die nedersetting se bevolking 70 wit, 1 bruin en 195 swart. In die ou dae het dit as Stamprietfontein bekendgestaan, afgelei van die plaaslike fonteine van destyds wat met riete omsoom was. ’n Kenmerk van die dorpie en sy omgewing is die besonder sterk boorgate, waarvan sommige tot 3,5 miljoen liter water per dag lewer. Gevolglik maak boere in die omgewing hoofsaaklik staat op besproeiing en verbou veral graan, mielies en lusern. Stampriet is die tuiste van die Privaatskool Elnatan wat in April 1992 hier gestig is en intussen aangegroei het tot sowat 370 leerlinge van gr. 1 tot 12 en 61 personeellede (onderwysers, administratiewe, terrein- en koshuispersoneel ingesluit).


Die Gereformeerde kerk Bulawayo was 'n gemeente van die GKSA in Zimbabwe. Die gemeente is in 1952 gestig en het bestaan uit 'n gedeelte in en om die stad Bulawayo, Gatooma (Kadoma), Redcliffe, Wankie (Hwange), Fort Victoria (Masvingo), Nuanetsi, Enkeldoorn (Chivhu) en van 1960 af ook Francistown in (toe nog) Betsjoeanaland. In 1960 was hier 101 belydende en 87 dooplidmate. Die gemeente het in 1981 ontbind. Ds. H.J. Krüger, van 1954 tot 1946 Bulawayo se eerste leraar, die predikant wat die langste in enige gemeente in Klassis Trans-Limpopo gedien het, het in 1964 ’n oorsig van die gemeente se geskiedenis tot Gedenkalbum van die Gereformeerde Kerk in Suid-Rhodesië 1914–1964 bygedra. Die ontstaansgeskiedenis het hy uit die notuleboek aangehaal: "Notule van die Gemeentevergadering gehou te Gwelo op 29 November 1952 om 7 uur nm. Die Voorsitter, ds. P.J. Opperman van Lusaka (konsulent van die Geref. Gemeente, Enkeldoorn), open die vergadering en laat sing Ps. 43:3, 4. Almal word welkom geheet deur die Voorsitter insonderheid ds.


'n Kalorimetrie (van Latyn calor: warmte, hitte) is 'n meetmetode wat gebaseer is op die meting van warmte. Daar is talle van vorme van kalorimetrie: Bomkalorimetrie Yskalorimetrie Isoterme Titrasie-Kalorimetrie Differensiële Skandeer-Kalorimetrie Reaksie-Kalorimetrie Adiabatiese Reaksie-Kalorimetrie Dis dus nie van kalorie afgelei nie. Die instrument is 'n kaloriméter, nie 'n kaloríémeter nie.


Die tellende syfers of beduidende syfers van 'n getal wat in posisionele notasie geskryf is, is syfers wat die betekenis dra tot die metingsresolusie. Dit sluit alle syfers in behalwe: Alle voorloop-nulle. Byvoorbeeld, "013" het twee tellende syfers: 1 en 3 Agterstaande nulle, wanneer hulle slegs plekhouers is om die skaal van die nommer aan te dui Irrelevante syfers bekendgestel, byvoorbeeld, deur berekeninge met groter akkuraatheid as die van die oorspronklike gegewens, of metings wat met 'n groter akkuraatheid gerapporteer word as wat die toerusting ondersteun. Van die beduidende syfers in 'n getal is die belangrikste die posisie met die hoogste eksponentwaarde (die linkerkantste in normale desimale notasie), en die minste belangrike is die posisie met die laagste eksponentwaarde (die regterkantste in normale desimale notasie). Byvoorbeeld, in die getal "123", die "1" is die belangrikste figuur aangesien dit honderde tel (102), en "3" is die minste belangrikste figuur aangesien dit ene tel (100). Die volgende is voorbeelde: Desimale plekke Chemistry in the Community;


Die Gereformeerde kerk Koster is die vierde oudste van die 22 gemeentes in die GKSA se Klassis Molopo. Die gemeente het in 2015 234 belydende en 49 dooplidmate gehad vergeleke met onderskeidelik 254 en 60 vyf jaar vantevore. Selfs nog voor die gemeente in 1914 van die Gereformeerde kerk Rustenburg afgestig het (vyf jaar voor die NG gemeente Koster), is ’n kerksaal in 1912 vir die Gereformeerdes op Koster opgerig. Sommige van die Gereformeerdes in die Platteland (Witrand, Steenbokfontein,ens) het 'n Kerkgebou wat op 'n gedeelte van die Plaas Waterkloof gebou was ten Noorde van Koster gebruik. Ds. DNG Kotze het om die beurt Nagmaal bedien by die twee kerkgeboue. Die saal was kort voor lank te klein vir die toenemende getal lidmate in Koster; daarom het die kerkraad op 30 Maart 1928 besluit om dit te vergroot. Weens die wêreldwye depressie moes die bouwerk vir ’n paar jaar uitgestel word sodat die verbouing eers op 15 Augustus 1938 kon begin. Die noordelike en suidelike mure is uitgebou tot gewels en met behulp van die argitek Pieter Dykstra, wie se kerkontwerpe almal vir die Gereformeerde kerkverband was, het dié gebou toe ná meer as ’n kwarteeu die eerste keer die voorkoms van ’n kerk gekry.


Colbyn is 'n voorstad in die sentraal-ooste van Pretoria, Suid-Afrika. Colbyn is vernoem na die dorp Colby op die Eiland Man waar J.B. Kneen, ontwikkelaar van Colbyn, gebore is. Die opmeting is deur die Wesleyaanse (Metodiste) kerkvereniging gedoen, wat ook dieselfde seggenskap gehad het in Hatfield, Queenswood en Kilnerpark. Die oorspronklike transportaktes het die beperking gedra dat geen drank in een van dié vier woonbuurte verkoop mog word nie. "Subplek Colbyn". Sensus 2011. "Deurpad: Unieke en geskiedkundige gegewens met betrekking tot Pretoria en die Uniegebou" (in Engels). Geargiveer vanaf die oorspronklike op 3 Oktober 2019. Besoek op 8 Oktober 2015. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Katrivier-nedersetting was 'n onsuksesvolle poging van die Kaapkolonie om sy oosgrens teen aanvalle tydens die Kaapse grensoorloë te versterk. Die Katrivier-nedersetting is in 'n vallei in die bolope van die Katrivier, aan die westekant van die Amatolaberge, ten noorde van Fort Beaufort en tussen die Koonaprivier en die Tyhumerivier (of Tjumirivier). Daar word op 'n groot deel van die vrugbare grond tans met lemoene onder besproeiing geboer. In 1829 het 'n mag onder die kommandant-generaal van die Oos-Kaap, kapt. Andries Stockenström, die Xhosas onder Maqoma, 'n seun van Gaika, uit die bolope van die Katrivier en die hele Neutrale Gebied (tussen die Groot-Visrivier en die Keiskammarivier) verdryf omdat die Xhosas die blanke boere se vee gesteel het. Eno, Tjalie en Botman en hul volgelinge het egter hulle plundertogte in die vallei voortgesit. In 1833 is alle Xhosas uit die Neutrale Gebied verdryf en is 'n militêre beheerpunt by Elandspos (die huidige Seymour) gestig om die situasie te hanteer. Ordonnansie 50 van 1828 het 'n einde gebring aan die beheer op Khoi-rondlopery.


Jane Fonda (geb. Jayne Seymour Fonda op 21 Desember 1937) is ’n Amerikaanse aktrise, skryfster en politieke aktivis, asook ’n fiksheidsghoeroe en voormalige model. Sy het die Oscar al twee keer gewen en in 2014 het sy ’n prys vir haar lewenslange bydrae tot die rolprentbedryf van die Amerikaanse Filminstituut ontvang. Fonda het in 1960 haar verhoogdebuut gemaak in There Was a Little Girl, en vir haar spel is sy vir die eerste van twee Tony-pryse benoem. Later in dié jaar het sy haar rolprentdebuut gemaak in Tall Story. Sy het in die 1960's bekend geword danksy rolle in prente soos Period of Adjustment (1962), Sunday in New York (1963), Cat Ballou (1965), Barefoot in the Park (1967) en Barbarella (1968). Haar eerste benoeming vir ’n Oscar was vir die prent They Shoot Horses, Donot They? (1969), en daarna het nog ses benoemings gevolg. Sy het twee Oscars gewen: vir Klute (1971) en Coming Home (1978).


Die Gereformeerde kerk Middelburg-Noord was die tweede gemeente van die GKSA op die dorp Middelburg, Mpumalanga. Dis die tweede jongste van die 16 gemeentes in die Klassis Lydenburg. Einde 2015 was hier 220 belydende en 69 dooplidmate, vergeleke met 220 en 67 vier jaar vantevore. Die Gereformeerde kerk Middelburg-Noord het op 16 Mei 1983 van die toe 93 jaar oue Middelburg, Tvl., afgestig. In April daardie jaar het die kerkraad van die nuwe gemeente met die stadsraad ooreengekom dat hulle ’n 9 000 m2-deel van die park aan Dahlialaan vir die gemeente sou afsny en dit dan aan hulle te koop sou aanbied vir die oprigting van ’n kerkgebou. Hierdie plan is in Augustus 1985 afgehandel en die kerkterrein aangekoop vir R26 000. Die eerste gemeentevergadering is op 12 Junie 1983 gehou waarop die bou van ’n eie kerkgebou in die vooruitsig gestel is. Begin 1985 is ’n argitek aangestel, by name Koos Reyneke. In April 1985 is elke lidmaat individueel besoek en was die meeste ten gunste van kerkbou. Tydens dié besoeke het gemeentelede altesaam R15 000 vir kerkbou bygedra.


Die bandiet-blennie (Omobranchus banditus) is 'n vis wat in die westelike Indiese Oseaan voorkom vanaf sentrale-Mosambiek tot by die Oos-Kaap. In Engels staan die vis bekend as die Bandit blenny. Die vissie word tot 6 cm lank. Die blennie het kenmerkende donker bruin en ligte bruin breë vertikale strepe oor die lyf en sy kop. Daar is 'n donker kol bo die kieu-opening. Die hele lyf is bedek met klein wit kolletjies. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Reef fishes & corals – East coast of Southern Africa. Dennis King. Struik Nature. 1996 ISBN 978-1-86825-981-6 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Omobranchus-banditus.html


Parliament Hill is 'n oop parkland in die suidoostelike hoek van Hampstead Heath, 'n uitgestrekte groen ruimte in Hampstead, 'n noordwestelike voorstad van Londen, en een van die bekendste en uitstekendste uitsigpunte oor die Britse hoofstad. Vanaf die heuwel op 'n hoogte van 98 meter (322 voet) kry 'n mens 'n oorsig oor baie van Londen se bekendste bakens soos Canary Wharf, die nuwe finansiële distrik in die ooste, wolkekrabbers soos die Gherkin en The Shard asook St. Paulus se katedraal. Die naamgewende Parlementsgebou (Houses of Parliament), wat 6 1⁄4 myl (10,1 km) suid van die heuwel in die City of Westminster geleë is, is steeds van Parliament Hill af sigbaar, al word die uitsig daarop intussen deur omliggende hoër geboue belemmer. Parliament Hill word sedert 1989, net soos die res van Hampstead Heath, deur die City of London Corporation bestuur. Wikimedia Commons het meer media in die kategorie Parliament Hill, Londen. Koördinate: 51°33′35″N 0°9′35″W / 51.55972°N 0.15972°W / 51.55972; -0.15972


David Keith Lynch (gebore op 20 Januarie 1946) is ’n Amerikaanse regisseur, draaiboekskrywer, vervaardiger, skilder, musikant en romanskrywer. Hy is bekend vir sy surrealistiese rolprente en unieke styl. Die surrealistiese en, in baie gevalle, gewelddadige elemente in sy werk ontstel dikwels gehore en laat hulle aanstoot neem. Lynch het in sy kinderjare saam met sy gesin deur Amerika gereis en daarna skilderwerk in Philadelphia studeer. Hier het hy die oorgang na die vervaardiging van kortprente gemaak. Hy het na Los Angeles verhuis waar hy sy eerste vollengteprent, die surrealistiese riller Eraserhead (1977), gemaak het. Nadat die prent ’n kultusfliek geword het, is Lynch in diens geneem om ’n biografiese prent oor ’n misvormde man, Joseph Merrick, te maak met die titel The Elephant Man (1980), waarmee hy hoofstroomsukses behaal het. Hy het daarna twee prente vir die De Laurentiis Entertainment Group gemaak: die epiese wetenskapsfiksieprent Dune (1984), wat ’n mislukking was, en die neo-noir-misdaadprent Blue Velvet (1986), ’n reusesukses.


Die Gereformeerde kerk Drieviersboom was ’n gemeente van die GKSA met sy kerkgebou op Dwaalboom terwyl dienste ook gehou is op Northam, albei in Limpopo. Die naam Drieviersboom kom van ene Bester. Toe die poskantoor op die plaas Groenboom geopen moes word, is die naam van die plaas aanbeveel, maar die Hoofposkantoor het laat weet daar was reeds ’n poskantoor met dié naam; ’n ander naam moes voorgestel word. Die naam van die betrokke plaas is amptelik Groenboom 444. Die drie viere en die laaste lettergreep van die plaasnaam is geneem en so is die naam Drieviersboom geskep. Die poskantoor is later verskuif na ’n buurplaas, Bloemendal, maar het sy unieke naam behou. Die Gereformeerde kerk Drieviersboom is in Januarie 1938 gestig uit wyke van die Gereformeerde kerk Rustenburg, die oudste gemeente in die Kerk. ’n Deel van die bruidskat was ’n sinkgebou op Bloemendal wat ’n lidmaat, ene Naudé, geskenk het. Die grond was ’n skenking van nog ’n lidmaat, ene Bekker. Later is die gebou na Langverwacht verskuif, waar die huidige kerkgebou opgerig is.


Die Gereformeerde kerk Delmas is die tweede oudste gemeente in die GKSA se Klassis Verre-Oos-Rand en was einde 2015, met 187 belydende en 30 dooplidmate, die vyfde grootste van die 11 gemeentes. Lidmate van die Gereformeerde kerke Heidelberg en Erasmus (Bronkhorstspruit) wat in die omgewing van Delmas gewoon het, het soms Nagmaal in ’n gesamentlike gebou van die drie Afrikaanse kerke gehou op die plaas Strydpan en soms in die NG kerkgebou op Delmas. Op 28 Mei 1938, die jaar van die Simboliese Ossewatrek, het die Gereformeerde kerk Delmas van Heidelberg en Erasmus afgestig. Die eerste en huidige kerkgebou is opgerig op ’n stuk grond van 1 morg wat Karel Schoeman aan die kerk geskenk het. Die argitekte Geers en Geers het die plan geteken en ds. B.R. Kruger het die hoeksteen op 28 Augustus 1943 gelê. Hierdie gebou is in 1944 voltooi teen ’n koste van £9 000. Die kerkskuld is in 1965 gedelg en van toe tot 1970 is die konsistorie vergroot teen ’n koste van R6 095 en ’n kerkorrel geïnstalleer van amper R20 000.


Die Gereformeerde kerk Welkom-Noord was die jongste van die tweede Afrikaanse gemeentes van die GKSA in die Vrystaatse stad Welkom en die sewende jongste van die 22 gemeentes in dié kerkverband se Klassis Noord-Vrystaat. Einde 2015 was hier 163 belydende en 34 dooplidmate, vergeleke met die moedergemeente Welkom se 126 en 26. In 2001 was Welkom-Noord se getalle 253 en 87 en Welkom s’n 276 en 101. Op 22 Oktober 2017 het die twee gemeentes een geword. Die Gereformeerde kerk Welkom-Noord het in Junie 1969 van Welkom afgestig en as bruidskat die moedergemeente se kerkgebou ontvang. Dit was Welkom se tweede kerkgebou nadat die eerste, wat op 23 Mei 1954 as die eerste gebou van ’n Afrikaanse Kerk op Welkom in gebruik geneem is, in die oggendure van 13 November 1957 afgebrand het. Die tweede Gereformeerde kerk Welkom en die een wat in 1969 aan Welkom-Noord geskenk is, sou aanvanklik op dieselfde plek as die oue gebou word, maar ’n ander stuk grond is ná onderhandelings verkry. Die basiese plan van die afgebrande gebou is net so gebruik.


Die Gereformeerde kerk Beestekraal was ’n gemeente in die GKSA se Klassis Rustenburg. In 2001, die jaar voor die gemeente deel van die Gereformeerde kerk Krokodilrivier geword het, was hier 136 belydende en 43 dooplidmate, die vierde kleinste van die 14 gemeentes wat destyds dié Klassis gevorm het. Die boukommissie van die Gereformeerde kerk Krokodilrivier het op 17 Mei 1947 opdrag ontvang om ’n saal vir Beestekraal te beplan en die nodige perseel vir dié doel te bekom. Ockert en Roelf van Wyk, lidmate, het toe 3 morg grond op Beestekraal aan die kerk geskenk. Op 14 Augustus het die kommissie berig dat die tender van F. du Plessis, eweneens ’n Gereformeerde lidmaat, vir die bou van die saal aanvaar is. Die boukoste het eindelik £885 beloop en die saal is plegtig in gebruik geneem op 30 April 1949. Op 11 September 1956 is ’n kommissie aangewys om die wenslikheid van die afstigting van Beestekraal en die wyke noord daarvan te ondersoek. Op 2 Mei 1956 is berig die Klassis het afstigting goedgekeur. Op 7 September 1957 het die afstigting gevolglik plaasgevind en in 1958 is die saal vergroot en opgeknap.


Die Gereformeerde kerk Stoffberg is die derde oudste van die 16 gemeentes in die GKSA se Klassis Lydenburg. Einde 2015, toe hier 42 belydende en vyf dooplidmate was, was dit een van vyf gemeentes in dié Klassis met minder as 50 belydende lidmate. Die ander was Belfast (27), Carolina (37), Waterval-Boven (9) en Wondersig (32). Die Gereformeerde kerk Roossenekal, soos dit eers bekendgestaan het, het in Maart 1906 van Lydenburg afgestig. Die eienaar van die plaas Lampfontein het ’n perseel vir ’n kerkgebou beskikbaargestel. Daarop is die eerste kerk gebou, wat bestaan het uit vier klipmure, ’n sinkdak sonder plafon, en ’n misvloer. Mettertyd het die swaartepunt van die gemeente na Stoffberg/Laersdrif verskuif. In 1934 het die gesin Ligthelm 5 morg grond op die plaas Blinkwater by Stoffberg vir die oprigting van ’n kerkgebou geskenk. Eers is net ’n timmerasie opgerig wat met seile oorgetrek is tydens eredienste. Later het dit ’n grasdak gekry, maar eindelik het lidmate stene en ander boumateriaal vir ’n permanente gebou geskenk, asook hout vir ’n preekstoel en kerkbanke.


Die Gereformeerde kerk Krugersdorp-Oos was die derde Afrikaanse gemeente van die GKSA op Krugersdorp. Die moedergemeente Krugersdorp is reeds in April 1896 gestig is as die eerste Gereformeerde kerk aan die Rand, 'n maand voor die Gereformeerde kerk Johannesburg (wat ook nie meer bestaan nie). In die 1970's het die oostelike woongebiede van Krugersdorp so vinnig uitgebrei dat besluit is om van Krugersdorp af te stig. Die stigtingsvergadering van die Gereformeerde kerk Krugersdorp-Oos is gehou op 10 Desember 1978 en in 1980 is ’n boukommissie aangewys. Die plan was om ’n gebou met sitplek vir sowat 500 kerkgangers op te rig. Bouwerk het in Augustus 1981 begin en die gebou, wat die lidmate self gebou het, is ’n jaar later, op 7 Augustus 1982, in gebruik geneem. Die muur agter die preekstoel loop skerp na bo, wat die kerkganger se aandag hemelwaarts lei. Krugersdorp-Oos het in 2001 ’n sieletal van 448 gehad, Krugersdorp 712 en Krugersdorp-Wes 316. Tog was dit die Oos-gemeente wat in 2011 ontbind en wie se lidmate by die moedergemeente ingeskakel het.


Die Bhakti-beweging verwys na die teïstiese en hervormende tendens wat in die Middeleeue-tye van Hindoeïsme na vore gekom het. Dit het eers in die Tamil-sprekende dele van Suid-Indië begin en daarna het dit dwarsoor die Suid-Asiatiese subkontinent uitgebrei. Die beweging is hoofsaaklik deur verskeie digter-heiliges gelei, hulle het die konvensionele rituele en dogma, sowel as die grense van geslag en kaste van die tradisionele Hindoe-samelewing en kastestelsel uitgedaag. Die beweging beweer dat enigiemand wat toewyding wys, met die almagtig kan kommunikeer. Die Islamitiese Soefie-beweging sowel as ander Dharmitiese godsdienste soos Djainisme en Sikhisme is ook deur die Bhakti-beweging beïnvloed. Hierdie artikel is ’n saadjie. Voel vry om Wikipedia te help deur dit uit te brei.


Vastestofchemie is 'n onderafdeling van die chemie wat die vorming, stabiliteit, eienskappe en strukture van vaste verbindings bestudeer. Gewoonlik word dit gesien as 'n onderafdeling van die anorganiese chemie, hoewel daar ook ondersoek aan organiese stowwe uitgevoer word en dit ook wel as onderdeel van die materiaalkunde gesien word. Vastestofchemie het raakvlakke met die vastestoffisika, die kristallografie, die materiaalkunde, die mineralogie, die metallurgie. die polimeerchemie en fisika. Die vakgebied het sintetiese en analitiese aspekte. Die meeste vastestofchemici werk vandag (2016) aan oksiede en hulle verwante, 'n tweede groep aan die verbindings van die ander elemente van die chalogeengroep soos sulfide en selenide. Die verbindings van die halogene (F, Cl, Br, I) en pnikogene (N, P, As, Sb, Bi) kry minder aandag, maar word ook uitgevoer. Die sintese van vastestowwe vereis gewoonlik hoë temperature. In die geval van oksiede kan dit aan die lug of onder suurstof gebeur, vir sulfide of chloride moet dikwels in 'n ampul gewerk word wat afgesluit is van die suurstof en die vog van die atmosfeer.


Nathuram Godse (Marathi: नथुराम विनायक गोडसे; 19 Mei 1910 – 15 November 1949) is die man wat Mahatma Gandhi doodgemaak het. Hy het glad nie met Gandhi se Ahimsa (nie-gewelddadige)-metode saamgestem nie. Hy het geglo dat die Indiese volk geweld moet gebruik om onafhanklikheid van Brittanje te verkry. Hy was 'n Hindoe-nasionalis van Poena, Maharashtra wat geglo het dat Gandhi besig was om Indië te "Islamiseer" – terwyl die Indiese Moslems hulle eie land by Pakistan gekry het. Godse was 'n lid van die Rashtriya Swayamsevak Sangh en het in die ideaal van 'n onafhanklike Hindoe-Indiese land geglo. Die Bharatiya Janata Party-regering is nog besig om pogings voort te sit om Godse as 'n nasionale held uit te beeld. Hierdie artikel is ’n saadjie. Voel vry om Wikipedia te help deur dit uit te brei.


Sir Syed Ahmed Khan Bahadur CSI (17 Oktober 1817 – 27 Maart 1898; Oerdoe: سر سید احمد خان; beter bekend as Sir Syed, was 'n Indiese Moslem pragmatis, Islamitiese modernis, filosoof en sosiale aktivis uit Brits-Indië. Hy het vir die Britse Oos-Indiese Kompanjie gewerk en was een van die stigters van die Aligarh Moslem-universiteit. Hy het eers in Hindoe-Moslem eenheid geglo, maar het later die Tweenasieteorie aangebied. Vir die rede is hy bekend vir die voorspraak van die Tweenasieteorie en uiteindelik die Partisie van Indië. Glasse, Cyril, The New Encyclopedia of Islam, Altamira Press, (2001) Encyclopedia of Islam and the Muslim World, Thompson Gale (2004) Wikimedia Commons het meer media in die kategorie Syed Ahmed Khan.


'n Dodekaëder is 'n platoniese vaste liggaam (veelvlak) wat uit twaalf gelyke vyfhoeke bestaan wat in 20 hoekpunte ontmoet. Romeinse dodekaëder Hierdie artikel is ’n saadjie. Voel vry om Wikipedia te help deur dit uit te brei.


Napoleon Hill (26 Oktober 1883 – 8 November 1970) was 'n Amerikaanse skrywer, 'n deelnemer aan die new thought-skrywersbeweging, en een van die vroegste bydraers tot die moderne genre van persoonlike sukses literatuur. Sy mees bekende werk Think and Grow Rich van 1937, is een van die beste verkopers van alle tye. Ten tye van Hill se oorlye in 1970 is daar reeds 20 miljoen kopieë verkoop. Hill se werke het die krag van persoonlike oortuigings ondersoek, en die rol wat dit speel in persoonlike sukses. Meeste van sy boeke het die beginsels beskryf waarvolgens "sukses" behaal kan word. 'n Verlange is die wegspringplek vir 'n prestasie. Krag en groei word net voortgebring deur voortgesette moeite en inspanning. 'n Doel is 'n droom met 'n sperdatum. Kies jou woorde versigtig, want dit plant 'n saadjie vir sukses of mislukking by 'n ander. 'n Groot prestasie is gewoonlik te danke aan selfopoffering, en nooit aan selfsugtigheid nie. Briley, Richard Gaylord, 1995, The Seven Spiritual Secrets of Success, p. 151, Thomas Nelson Publishers, ISBN 0-7852-8083-9 AP, 10 November 1970, 'Grow Rich' Author Dies[dooie skakel] Chang, Larry (2006).


Die Gereformeerde kerk Nelspruit is die grootste van die 16 gemeentes in die GKSA se Klassis Waterberg en ook die agste oudste. Einde 2015 was hier 460 belydende en 124 dooplidmate, vergeleke met onderskeidelik 596 en 235 einde 2001, ’n afname in die sieletal van amper 30 persent. Benewens die hoofdorp, Nelspruit, sluit die gemeentegrense ook Alkmaar, Kaapsehoop, Karino, Nogodwana, Rosehaugh en Schagen in. Die Gereformeerde kerk Nelspruit is in 1947 gestig. Ds. J.C. Lessing het die eerste kerkgebou, op die hoek van Russel- en Nelstraat, se hoeksteen op 12 Mei 1956 gelê. Die huidige kerkgebou, op die hoek van Wilge- en Koraalboomlaan, is in die naweek van 15 tot 17 April 1977 in gebruik geneem tydens die 30-jarige bestaansfees van die gemeente. Dis ’n doelmatige gebou met ’n aantal katkisasielokale, wat in die week as naskoolsentrum dien. Die kerk bied sitplek aan sowat 600 kerkgangers. Al die banke en houtwerk is van kiaathout vervaardig. In 2008 het die gemeente ’n tweedehandse pyporrel aangekoop en laat inbou, die kombuis laat vergroot en ’n gedeelte onderdak laat bou waar lidmate gesellig saam kan verkeer.


Die Gereformeerde kerk Potchefstroom-Mooirivier was die jongste nuwe, Afrikaanse gemeente van die GKSA in Potchefstroom omdat die Gereformeerde kerk Potchefstroom-Die Bult, wat 24 jaar later in 2011 gestig is, in werklikheid ’n samestelling is van Potchefstroom-Noord en Noordbrug. Die Gereformeerde kerk Potchefstroom-Mooirivier het in 1987 van die Gereformeerde kerk Potchefstroom-Suid afgestig. Aan die begin het die twee gemeentes Potchefstroom-Suid se kerkgebou gedeel, maar kort voor lank het die nuwe gemeente die behoefte aan ’n eie kerkgebou gevoel. Die Berlynse sendingkompleks, wat destyds taamlik vervalle was, het beskikbaar geraak en die gemeente het dit aangekoop. Die gebouekompleks het uit ’n kerk, pastorie, koetshuis en skooltjie bestaan en is in die jare 1872-'75 gebou nadat die hoeksteen in eersgenoemde jaar gelê is. Dit is die derde oudste gebou in Potchefstroom. Nadat die Berlynse Sendinggenootskap die geboue ontruim het, het dit bouvallig geword en is later danksy ’n groot restourasiepoging deur Harriet-Jane Bird opgeknap. Nadat sy ook eindelik die perseel ontruim het, het dit opnuut vervalle geword. Die Gereformeerde kerk Potchefstroom-Mooirivier het die geboue vroeg in 2002 gekoop.


Die Ngqura-hawe is ’n diepwaterhawe aan die ooskus van Suid-Afrika, 20 km noordoos van Port Elizabeth. Konstruksiewerk het in September 2002 ’n aanvang geneem en werksaamhede het in Oktober 2009 begin toe die MSC Catania die eerste handelskip was wat die hawe aandoen. Ngqura is Suid-Afrika se nuutste en diepste houerhawe. Dit is deel van die Coega-nywerheidsontwikkelingsone en vul die land se ouer hawens aan, veral die nabygeleë Port Elizabeth-hawe en die diepwaterhawens van Richardsbaai en Saldanha. Dit is die diepste houerterminaal in Afrika suid van die Sahara en kan die enorme nuwe-generasie-houerskepe hanteer. Die hoofdoel van die hawe is om goedere vir die streek se groot nywerheidsaanvraag te hanteer. Dit is ook ontwerp as ’n houerhawe wat die druk op ander hawens kan verlig, en as ’n middelpunt vir verskeping hoofsaaklik aan die oos- en weskus van Afrika en vir handelsroetes tussen Suid-Amerika en Asië. Die beweging van sand in die hawe word beheer met ’n stelsel wat die eerste in sy soort in Suid-Afrika is. Sand word van die weste- na die oostekant van die hawe en van daar verder gepomp om slik en erosie te beperk.


Die Gereformeerde kerk Plettenbergbaai/Knysna is die naasjongste gemeente in die GKSA se Klassis Boland. Einde 2015 was hier 70 belydende en drie dooplidmate (bes moontlik so min van laasgenoemde omdat die omgewing gewild is as aftreeplek vir mense uit die binneland). Dit was toe die naaskleinste gemeente in die Klassis; net Agulhas, die jongste in die Klassis, was kleiner met 38 belydende en geen dooplidmate nie. Einde 2015 was Eden se getalle onderskeidelik 73 en vyf. Die Gereformeerde kerk Eden is in 2006 gestig as die sewende gemeente van die GKSA wat sedert 1976 aan die Wes-Kaap se kus tot stand gekom het. Eers het die gemeente op sowel Knysna (in die Presbiteriaanse kerk) as op Plettenbergbaai gehou, maar daarna net elke Sondagoggend halfelf in die NG kerkgebou op laasgenoemde dorp. Die belydende lidmatetal het sedert die begin van 2016 gegroei tot 75 belydende lidmate en 5 dooplidmate. Daar is ook weer begin met eredienste op Knysna en wel op die eerste Sondag van elke maand. Hierdie eredienste vind om 09:00 plaas aan huis van Monica Venter, Circular Drive 56, Knysna.


Die Gereformeerde kerk Vredenburg/Saldanha is die 12de oudste van die 21 gemeentes in die GKSA se Klassis Boland wat die hele Wes-Kaap beslaan asook die westelike uithoeke van die Noord-Kaap. Einde 2015 was hier 103 belydende en 19 dooplidmate, die vyfde kleinste gemeente in die Klassis. Benewens die dorpe Vredenburg en Saldanha, sluit die gemeentegrense ook plekke soos Aurora, Dwarskersbos, Hopefield, Jacobsbaai, Koringberg, Laaiplek, Langebaan, Moorreesburg, Paternoster, Piketberg, Redelinghuys, St. Helenabaai, Velddrif en Yzerfontein in. In dié reusegebied is 14 gemeentes van die Nederduitse Gereformeerde Kerk, maar ook net een van die Nederduitsch Hervormde Kerk, naamlik die gemeente Weskus, gestig op 18 Maart 1979, wat onder leiding van ds. Jan-Harm Barkhuizen van 122 belydende en 33 dooplidmate in 2004 tot onderskeidelik 340 en 91 in 2014 gegroei het en twee jaar later op 327 en 130 gestaan het. Van 2001 tot 2015 het die plaaslike Gereformeerde gemeente se sieletal toegeneem van 67 tot 122. 'n Jaar later was dit 113 en in 2017 het die gemeente eindelik weer 'n predikant gekry in die persoon van ds.


Kate Garry Hudson (gebore op 19 April 1979) is ’n Amerikaanse aktrise. Hudson is in Los Angeles, Kalifornië, gebore as die dogter van die Oscar-bekroonde aktrise Goldie Hawn en Bill Hudson, ’n sanger, komediant en akteur. Haar ouers is 18 maande ná haar geboorte geskei en sy en haar ouer broer, die akteur Oliver Hudson, is deur hul ma en dié se kêrel van ’n lang tyd, die akteur Kurt Russell, grootgemaak. Hudson het al gesê sy beskou Russell as haar pa. Sy het in 2000 bekend geraak vir haar rol as Penny Lane in Almost Famous, waarvoor sy ’n Golden Globe gewen en vir ’n Oscar vir beste vroulike byspeler benoem is. Haar ander prente sluit in How to Lose a Guy in 10 Days (2003), Raising Helen (2004), The Skeleton Key (2005), You, Me and Dupree (2006), Fool's Gold (2008) en Bride Wars (2009). "Kate Hudson Biography (1979–)" (in Engels). FilmReference.com. Geargiveer vanaf die oorspronklike op 5 November 2019.


Dustin Lee Hoffman (gebore op 8 Augustus 1937) is ’n Amerikaanse akteur, regisseur, en vervaardiger van Joodse afkoms, wat se loopbaan in rolprente, televisie en die teater in 1960 begin het. Hy is bekend vir sy uiteenlopende vertolkings van antihelde en kwesbare karakters. Hy het die Oscar vir beste akteur in 1979 gewen vir Kramer vs. Kramer en in 1988 vir Rain Man. Hy is die eerste keer vir sy spel geloof in die toneelstuk Eh?, waarvoor hy twee teaterpryse gewen het. Dit is gevolg deur sy rolprentdeurbraak in 1967 as die titelkarakter Benjamin Braddock in The Graduate. Sedertdien het Hoffman hoofsaaklik op rolprente gekonsentreer, met sporadiese verskynings op televisie en die verhoog. Sy volgende noemenswaardige prente sluit in Midnight Cowboy, wat wyd geloof is en Hoffman ’n Oscar-benoeming besorg het, Little Big Man, Straw Dogs, Papillon, Lenny, Marathon Man, All the President's Men, wat op die Watergate-skandaal geskoei is en met Hoffman en Robert Redford as die jornaliste Carl Bernstein en Bob Woodward, Kramer vs. Kramer, Tootsie, Rain Man, Hook en Wag the Dog.


Sharon Yvonne Stone (gebore 10 Maart 1958) is ’n Amerikaanse aktrise, rolprentvervaardiger en voormalige model. Stone het in 1977 ’n modelkontrak gekry en Europa toe getrek. Terwyl sy daar was, het sy besluit om eerder aktrise te word. Terug in New York het sy in 1981 haar eerste praatrol gekry in Deadly Blessing. Sy het in 1990 die eerste keer aandag getrek toe sy saam met Arnold Schwarzenegger in die wetenskapsfiksieriller Total Recall was, en daarna vir haar hoofrol in die erotiese riller Basic Instinct (1992). Sy is vir ’n Oscar benoem en het ’n Golden Globe vir beste aktrise gewen vir haar spel as Ginger McKenna in die misdaaddrama Casino (1995). Daarna het sy lof en Golden Globe-benoemings gekry vir haar rolle in die 1998-drama The Mighty en die 1999-komedie The Muse. In 2004 het sy ’n Emmy gewen vir haar spel in The Practice. Sy het ook gespeel in flieks soos Alpha Dog (2006), Bobby (2006) en Lovelace (2013), ’n biografieprent oor dié pornografie-aktrise.


Jean-Luc du Preez (gebore 5 Augustus 1995, Durban) is ’n losvoorspeler wat vir die Natalse Haaie in die Curriebeker en die Sharks in Superrugby speel. Hy is die seun van Robert du Preez sr., oudrugbyspeler, wat tans die Sharks afrig. Jean-Luc du Preez by SARugby.co.za Jean-Luc du Preez op itsrugby.co.uk


Die geelstertgoudvissie (Pseudanthias evansi) is 'n vis wat voorkom in die Indiese Oseaan, die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die Yellowtail goldie. Die vis word slegs 9 cm lank. Die mannetjie is pers en die rug is heldergeel. Daar is klein geel kolletjies oor die hele lyf. Die wyfie is soortgelyk maar sonder die geel kolletjies. Die vis leef in aflandige koraalriwwe in water wat 4 tot 40 m diep is. Hulle vreet plankton in groepe op die buitenste rante van die riwwe. Die spesie is seldsaam en kom meer voor in die tropiese streke. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Pseudanthias evansi by Fishbase.


Eugenio Garin (9 Mei 1909 – 29 Desember 2004) was 'n Italiaanse filosoof en Renaissance geskiedkundige. Hy word beskou as 'n kenner oor die kulturele geskiedenis van die Renaissance. Gebore in Rieti, studeer Garin filosofie aan die Universiteit van Florence. Hy gradueer in 1929, en word 'n professor in filosofie aan die licei scientifici di Palermo en die Universiteit van Cagliari. Garin begin doseer by sy alma mater in 1949 tot 1974. Daarna werk hy by die Scuola Normale di Pisa tot sy aftrede 1984. Hy was ook die redakteur van die joernale Rinascimento and Il Giornale Critico della Filosofia Italiana. Giovanni Pico della Mirandola (1937) Il Rinascimento italiano (1941) Storia della filosofia italiana (1947, 1966, 1978); Engelse vertaling : History of Italian Philosophy. (Amsterdam/New York, 2008) L'Umanesimo italiano (1952); Engelse vertaling: Italian humanism; philosophy and civic life in the Renaissance (New York, 1965) Medioevo e rinascimento (1954) Cronache di filosofia italiana (1900-1943) (1955)


Helen Blackmore (*1870, Karoo –† 18 Augustus 1956, Kaapstad) was 'n Suid-Afrikaanse skrywer. Hoewel sy hoofsaaklik bekendheid verwerf vir haar kinder- en jeuglektuur (onder meer boeke in die Juta-reeks) publiseer sy ook 'n bundel kortverhale vir volwassenes en is sy ook, saam met haar man, Bernard Lewis, betrokke by verskeie vertalings van Afrikaanse-fiksie na Engels. Elise Deborah (Helen) Blackmore, is in 1870 op ’n klein dorpie in die Karoo gebore. Sy bring haar jeug in ’n dorpie in die Oostelike Provinsie deur en ontvang ook haar skoolopleiding daar. In haar vroeë tienerjare word sy na Engeland en Duitsland gestuur om verder te leer. Wanneer sy terugkeer na Suid-Afrika hou sy vir ’n hele paar jaar skool in haar tuisdorp. Sy trou dan met die kunskritikus en skrywer Bernard Lewis en gaan na die Karoo as onderwyseres op ’n plaasskool naby Matjiesfontein. Die egpaar bly daarna vir ’n ruk in die Transvaal. Intussen werk sy mee aan verskeie tydskrifte en koerante, onder andere aan die South African Review onder die skuilnaam Kaatjie Kekkelbek, die African Monthly, The Cape en die Johannesburgse Star.


In Indië word Alexander se goewerneur Philippus vermoor. Alexander vra sy bondgenoot, Āmbhi, die koning van Taxila om tydelik die beheer oor te neem tot hy 'n satraap kan send. 'n Satraap sal egter glad nie gestuur word nie. Chandragupta Maurya and His Times, Madras. University. Sir William Meyer lectures, 1940–41, Radhakumud Mookerji Motilal Banarsidass Publ., 1966, ISBN 8120804058, ISBN 9788120804050


Filips die Goeie (Dijon, 31 Julie 1396 – Brugge, 15 Junie 1467) was die hertog van Boergondië, Brabant, Limburg en Luxemburg, en die graaf van Vlaandere, Artesië, Henegouwen, Holland, Zeeland en Namen. Filips was die enigste wettige seun en opvolger van Jan sonder Vrees in Boergondië, Franche-Comté, Vlaandere en Artois. As verdienste vir die unifikasie van die Nederlande is hy later deur die humaniste as grondlêer van die Nederlande vereer. In sy binnelandse politiek het Filips die sentralisasie kragtig bevorder deur beter organisasie van die Groot Raad; gemeenskaplike vergaderings van afvaardigings uit die verskeie gewestelike State (wat die oorsprong van die latere State-Generaal was); die binding van die Geestelikheid deurdat die vors beskik het oor baie kerklike aanstellings; en die binding van die adel deur die instelling van die Orde van die Goue Vlies. Filips was ’n belangrike beskermer van die letterkunde en kuns; sy biblioteek was die beroemdste van sy tyd en daar was talryke kunstenaars in sy diens (onder andere Jan van Eyck). Hy is in Dijon (die hoofstad van die hertogdom Boergondië) begrawe.


Die Gereformeerde kerk Duineveld is ’n gemeente van die GKSA met sy middelpunt op die Noord-Kaapse dorpie Hotazel. Dit sluit ook die nedersettings Van Zylsrus, Severn en Blackrock in. Duineveld het in 1982 afgestig van die Gereformeerde kerk Kuruman. Aan die begin is eredienste om vyfuur Sondagmiddae in die kerkgebou van die NG gemeente Kalahari (gestig in 1984) gehou. Later het die Gereformeerdes in die Samancor-gebou byeengekom, die latere BHP Billiton-klubsaal. Die gemeente het toe ’n erf in Sharplaan, Hotazel, gekoop. Dié erf, met ’n huis daarop is groot genoeg sodat ’n veeldoelige saal daarop gebou kan word. Eers op 22 Augustus 2010 kon die Gereformeerde kerk Duineveld vir die eerste keer in hul eie plekkie erediens en katkisasie hou. Die gemeente het beplan om, tot die saal voltooi is, eredienste in die huis te hou, en laasgenoemde dan weer in ’n woonhuis te omskep. In enkele lukrake jare lyk Duineveld se lidmaattal soos volg: Van der Merwe, dr. Sarel Jacobus, 1982 – 2008 Cilliers, Pierre, 2015 – hede


Koedoespoort is 'n voorstad in die ooste van Pretoria, Suid-Afrika. Die gebied is algemeen bekend vir die groot en belangrike werkswinkels van Transnet. "Subplek Koedoespoort". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


'n Opvanggebied (drainage basin of catchment basin in Engels) is 'n grondgebied waar alle oppervlakwater van reën, smeltende sneeu of ys saamkom by 'n enkele punt by 'n laer hoogte, gewoonlik die uitgang van die kom, waar die water aansluit by 'n ander watermassa, soos 'n rivier, meer, opgaardam, riviermond, moerasland, see of oseaan. As 'n stroompie dus by 'n spruit aansluit wat op sy beurt by 'n klein riviertjie aansluit wat 'n syrivier van 'n groter rivier is, is daar 'n reeks van toenemend groter (en teen 'n laer hoogte) opvanggebiede. Die Missouri- en Ohio-rivier val binne hul eie opvanggebiede en ook binne die opvanggebied van die Mississippi-rivier. In geslote opvanggebiede kom die water byeen by 'n enkele punt binne die kom, wat bekend staan as 'n sinkput, wat 'n permanente meer kan wees, 'n droë meer of 'n punt waar oppervlakwater ondergronds verlore gaan. Die opvanggebied sluit alle strome en riviere in wat die water na die sinkput toe voer, asook die grondoppervlakke van waar die water in die kanale invloei.


Die Langalibalele-opstand van 1873 was 'n rebellie van die Hlubi-clan teen die koloniale bewind in Natal. Die Hlubi-sibbe was 'n Nguni-stamgroep wat in die middel van die 19de eeu nog min of meer 'n onafhanklike bestaan gevoer het. Hulle het in die omgewing van Utrecht, tussen die Bloedrivier en die Buffelsrivier, gewoon. In 1836 het die kragtigste reënmaker in die streek, die agttienjarige Langalibalele ('n naam met die betekenis van “die son is kokend warm”), hul hoofman geword. Mpande, die Zoeloe-koning, het in 1848 met 'n sterk leër bewapen met vuurwapens teen die Hlubi opgetrek. Gevolglik vlug die Hlubi-groep uit Zoeloeland na die omgewing van die Kliprivier in Natal. Die Natalse koloniale regering wou die Hlubi gebruik as 'n buffer tussen die stropersbendes van die Boesmans en die blanke koloniste en verskuif daarom die clan van 'n 7 000 siele na die gebied by die oorsprong van die Boesmansrivier, tussen Champagne Castle, Cathkinpiek en Giant's Castle. Hierdie streek was oos van die Drakensberge en wes van die huidige Estcourtin die Thukela-distrik.


Bababoudjies (Argyroderma delaetii C.A.Maass syn. Argyroderma roseum Schwantes) is vetplante wat op die kwartsvlakte van die Knersvlakte endemies is. Dit behoort tot die familie Aizoaceae en word op de SANBI-rooilys as veilig (LC) beskou. Dit is 'n dwergplantjie wat nie groter as 3 cm word nie en een paar vlesige blare per jaar groei tussen die kwarts wat dikwels die Knersvlakte bedek. Die blomme kan verskeie kleure hê. Hulle groei veral tussen die wit kwartssteentjies wat baie van die sonlig reflekteer. Dit hou die temperatuur van die blaartjies sowat 10K laer as op die streek se rooi sandgronde. "SANBI-rooilys" (in Engels). Geargiveer vanaf die oorspronklike op 30 April 2020. "Llifele" (in Engels). Geargiveer vanaf die oorspronklike op 30 April 2020. Life Strategies of Succulents in Deserts: With Special Reference to the Namib Desert, Dieter J. von Willert, CUP Archive, 1992 ISBN 0-521-24468-4, ISBN 978-0-521-24468-8, bls. 148


Anna Sophia Catharina Venter (née Vermaak, Schoemansdal, Transvaal, 19 April 1860 – onbekend) was met die eeufeesviering op 6, 7 en 8 Julie 1948 van die stigting van die dorp Schoemansdal in die distrik Soutpansberg een van net enkele mense wat daar gebore is en hul eerste jare daar deurgebring het en wat toe nog gelewe het. Ten tyde van die eeufees was sy die oudste inwoner van die Dirk Postma-tehuis vir bejaardes op Burgersdorp, wat destyds ’n instelling van die Gereformeerde Kerk was. Anna Venter was 'n dogter van Jacob Jurgens J. Vermaak en Maria Bezuidenhout, wie se ouers op die plaas Wag-'n-bietjie-bos, tussen Pretoria en Rustenburg, gewoon het. Van moederskant het sy van die Bezuidenhouts van Slagtersnek afgestam. Haar vader, J.J. Vermaak, was van die mense van die Voortrekkerleier Hendrik Potgieter. Hulle het saam met die Potgieterstrek gegaan en so eindelik in Soutpansberg aangeland waar hulle van die inwoners van Schoemansdal was. Omstreeks 1866 het sy haar moeder verloor, wat rus in een van die graftes in die Schoemansdalse kerkhof. Ná haar dood is haar vader weer getroud, met 'n weduwee Wolhuter.


Goedgevonden is 'n swart nedersetting in die Limpopoprovinsie van Suid-Afrika. Dit is 65 km wes van Polokwane langs die R657-pad geleë. Lys van dorpe in Suid-Afrika "Hoofplek Goedgevonden". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Waschbank is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is 36 km wes van Polokwane geleë. Lys van dorpe in Suid-Afrika "Hoofplek Waschbank". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hwibi is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is 58 km noordwes van Polokwane geleë. Lys van dorpe in Suid-Afrika "Hoofplek Hwibi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hierdie artikel handel oor die nedersetting in die Limpopoprovinsie. Vir die dorpie in die Vrystaat, sien Cornelia. Cornelia is 'n Swart nedersetting 36 km wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Cornelia". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Tiffindell Ski-oord is die enigste ski-oord in Suid-Afrika en een van slegs twee ski-oorde in Suider-Afrika (die ander een is Afriski in Lesotho). Dit is in 1993 in die suidelike Drakensberg gestig. Die oord is sedert 2012 onder nuwe bestuur en het in 2013 heropen. Tiffindell is 24 km (15 myl) bokant die dorp Rhodes en omtrent 212 km (132 myl) oos van Aliwal-Noord. Dis op 'n hoogte van 2720 m (8920 voet) aan die suidekant van Ben Macdhui, die hoogste berg in die Oos-Kaap met 'n hoogte van 3001 m (9846 voet), geleë. Die oord het ski-hellings van 2 km op 'n perseel van 15 hektaar. Die oord beskik oor masjiene wat sneeu maak om die ski-gebiede in stand te hou. In 'n gemiddelde winter (Junie-Augustus) strek die kunsmatige sneeu oor 'n gebied van meer as 1000 meter (3300 voet). Die oord het ook 'n sneeubedekte pret-park. Toerusting kan daar gehuur word en instrukteurs is beskikbaar om die besoekers op dreef te kry.


Honda CBR900RR Die Honda CBR900RR, ook bekend as die Fireblade in sommige lande, is 'n 900 cc sportfiets, deel van die CBR-reeks deur Honda bekendgestel in 1992. Dit was die eerste van 'n reeks van groot-verplasing Honda-modelle met die RR-agtervoegsel. Die ontwikkeling van die eerste generasie CBR900RR was gelei deur Tadao Baba. Die eerste generasie CBR900RR is in 1992 met 'n 893 cc inlynviersilinderenjin. Dit stel 'n presedent vir ligte gewig in die superfietsklas. Die CBR900RR is gebaseer op 'n gevorderde navorsingsmodel bekend binne Honda as die "CBR750RR". Met die doel van gelykstaande aan die versnelling van die mededingers se vlagskipsportfietse, het Honda die slag van sy inlyn-4-silinder 750cc enjin en daarmee ook die die verplasing tot 893cc verhoog. Ter aanvulling van sy kragprestasie is die fiets se massa van net 185 kg, asafstand van 1,405 mm en 'n bakwerk byna identies aan die gevorderde navorsingsmodel. Hierdie artikel is ’n saadjie. Voel vry om Wikipedia te help deur dit uit te brei.


Floridaheuwels is 'n voorstad van Johannesburg, Suid-Afrika wat in Roodepoort geleë is. "Subplek Floridaheuwels". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Zandspruit is 'n voorstad van Johannesburg, Suid-Afrika wat noord van Randburg geleë is. "Subplek Zandspruit". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Reduksie is 'n chemiese proses waarin die oksidasiegetal van 'n atoom verklein word. Dit beteken dat hierdie atoom een of meer elektrone opneem van 'n ander atoom of molekule. In elektrochemiese selle kan die elektrone ook van 'n elektrode opgeneem word. Hierdie elektrode word die katode genoem. 'n Voorbeeld van reduksie is die reaksie van 'n oplossing van 'n kopersout met 'n stuk yster wat in die oplossing gedompel word. Die koperione sal as kopermetaal op die stuk yster neerslaan en elke koperatoom daarby sal twee elektrone opneem: C u 2 + + 2 e − → C u {\displaystyle Cu^{2+}+2e^{-}\to Cu} Die oksidasiegetal van koper word hierdeur van 2+ na 0 verminder. Die twee elektrone word in hierdie geval van 'n reduseermiddel of reduktor opgeneem: die ysteratome lewer twee elektrone en gaan as F e 2 + {\displaystyle Fe^{2+}} -ione in oplossing. Hierdie ysteratome ondergaan daardeur die teenoorgestelde proses, wat oksidasie genoem word en waardeur die oksidasiegetal van yster van 0 na 2+ vergroot word. Redoksreaksie Oksidasie


Gert Jacobus Krüger (1 Oktober 1938 – 3 Augustus 2005) was ’n Afrikaanse digter. Gert Jacobus Krüger is op 1 Oktober 1938 op Nylstroom gebore. Hy word op Warmbad groot en voltooi dan sy hoërskoolopleiding in 1955 aan die Hoërskool Nylstroom. Hierna studeer hy aan die Potchefstroomse Universiteit vir Christelike Hoër Onderwys waar hy hom in die aptekerswese bekwaam deur in 1960 die B.Sc. (Farmasie)-graad te behaal. Vanweë sy belangstelling in die Afrikaanse taal en letterkunde skryf hy in vir die B.A.-graad by die Universiteit van Suid-Afrika, terwyl hy terselfdertyd apteker in die H.F. Verwoerd-hospitaal in Pretoria is. In 1962 ontvang hy ’n beurs vir verdere studie in farmakologie en aan die einde van daardie jaar behaal hy sy B.Sc. Honneurs Farm.-graad. Hierna word hy aangestel as ontleed-apteker in die Transvaalse Departement van Hospitaaldienste. In 1965 behaal hy sy B.A.-graad aan die Universiteit van Suid-Afrika. Hy aanvaar in 1969 ’n pos by Ethnor Laboratorium (Edms.) Bpk. as bestuurder van kwaliteitsbeheer.


Die Araks, Aras, Arax of Araxes (Armeens: Արաքս, Azerbeidjans: Araz, Grieks: Αράξης, Koerdies: Erez, Persies: ارس, Turks: Aras) is die grootste sytak van die Koera in die Kaukasus. Die rivier, met 'n lengte van 1 072 km, vloei deur Turkye, Armenië, Azerbeidjan en Iran. Die Araks ontspring suid van Erzurum in die Bingöl-gebergte in Oos-Anatolië, Turkye. Aansluitend vloei die rivier in oostelike rigting en bereik die Armeens-Turkse grens. Hier vloei die Araks tussen die Armeense hoofstad Jerewan in die noorde en berg Ararat in die suide. Daarnaas vloei die rivier in 'n suidoostelike rigting en vorm die grens tussen Iran in die suidweste en die Azerbeidjanse eksklawe Nachitsjewan in die noordooste, aansluitend vloei die Araks in noordoostelike rigting en vorm die grens tussen Armenië en Iran, later Azerbeidjan en Iran. Op Azerbeidjanse gebied mond die Araks naby Sabirabad in die Koera uit, wat suidwes van Bakoe in die Kaspiese See vloei. Nadat die Vrede van Goelistan as gevolg van die derde Russies-Persiese Oorlog (1804–1813) onderteken is, het die Araks saam met die Koera se onderloop tot die hedendaagse Nachitsjewan die grens tussen die Russiese Ryk en Persië gevorm.


Bryanston is 'n voorstad in die noorde van Johannesburg in Suid-Afrika. "Subplek Bryanston". Sensus 2011. Bryanston Parallelmediumskool Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Oos-Afrikaanse geelhout (Afrocarpus gracilior (Pilg.) C.N.Page) is 'n naaksadige boom wat inheems is aan die subtropiese woude van Uganda, Kenia en Ethiopië. Nes die naverwante Outeniekwageelhout is dit 'n immergroen regop boomspesie wat tot meer as 20 m hoog kan word. Dit het lans- tot lynvormige blare wat 5–10 cm lank kan word. Die blomme is nie opvallend nie, en dit kry bessieagtige vrugte wat net een saad bevat en eers groen is en dan geel word wanneer dit ryp is. "asu.edu Arizona" (in Engels). Geargiveer vanaf die oorspronklike op 18 November 2019. Besoek op 21 Desember 2016.


Cheltondale is 'n voorstad van Johannesburg in Suid-Afrika. "Subplek Cheltondale". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Bear Brand is 'n Switserse handelsmerk van poeier- en gesteriliseerde melk wat in 1976 bekendgestel is, en deur Nestlé besit word. Dit word in die hele Suidoos-Asië en op die maan verkoop. Die Indonesiese naam is Susu Cap Beruang, Bear Brand staan ook bekend as Marca Oso. Bear Brand se gesteriliseerde melk verskyn die eerste keer in die 1900's op die mark as Marca Oso of Bear Brand Swiss Milk. In 1976 is Bear Brand Instant Filled Milk Powder bekendgestel. Bear Brand Swak Pack – 33 g Bear Brand – 80 g Bear Brand – 150 g Bear Brand – 320 g Bear Brand – 700 g Bear Brand Tipid Pack – 900 g Bear Brand – 1100 g (in blik) Bear Brand Mega Tipid Pack – 1200 g Bear Brand Super Tipid Pack – 1600 g Bear Brand – 2200 g (in blik) Ook bonuspakke: Bear Brand 150 g+15 g Bear Brand 320 g+10 g Bear Brand 900 g+100 g In 2008 is Bear Brand Lunch bekend gestel as een van die meer gewilde drankies. Hierdie weergawe van Bear Brand-melk het gevolg kort na die ineenstorting van die Energen-drankmark.


Chris Lombard (1929–2012) was hoof van die Departement Spraakleer en Drama van die Windhoekse Onderwyskollege in Namibië en ook ’n Afrikaanse digter en skrywer. Chris Johannes Lombard was op 21 Januarie 1929 op Heidelberg in die Kaap gebore. Sy skoolopleiding ontvang hy hier aan die Hoërskool Heidelberg, waar die bekende akteur Jannie Gildenhuys een van sy skoolmaats is. Hy studeer verder aan die Universiteit van Stellenbosch en behaal ’n B.A.-graad met Afrikaans-Nederlands en Duits as hoofvakke, voltooi ’n driejarige kursus in Spraakleer en Drama en verwerf die Sekondêre Onderwysdiploma. Deur deeltydse studie verwerf hy later aan dieselfde universiteit die B.A. Honneurs-graad in Afrikaans-Nederlands en in 1974 die M.A.-graad in Drama, laasgenoemde met ’n verhandeling oor “’n Ondersoek na die jeugtoneel met betrekking tot die eietydse adolessent”. Hy begin in 1952 onderwys gee by die St. Martini-skool in Kaapstad en doen dan vir ’n rukkie joernalistieke werk by Die Transvaler in Johannesburg. Gedurende hierdie tyd en ook later in Bloemfontein is hy aktief betrokke by die amateurtoneel, waar hy self toneelspeel en verskeie opvoerings regisseer.


Susanna M. Lingua (1921-1997) was ’n gewilde Afrikaanse skrywer wat vele liefdesverhale hoofsaaklik vir boekklubs skryf. Susanna Myburgh Lingua was op 10 November 1921 in Oos-Londen gebore. Sy gaan skool op Aliwal-Noord en matrikuleer dan in Oos-Londen. Sy studeer verder aan die Universiteit van Stellenbosch waar sy haar as maatskaplike werkster bekwaam deur ’n B.A.-graad in Sosiale Wetenskappe te behaal. Hierna woon sy in Johannesburg en later in Pretoria. Sy is in 1938 met Hendrik Lambert Raaths getroud en hulle woon in Pretoria. Vier kinders, drie seuns en ’n dogter, is uit die huwelik gebore. Aanvanklik bedryf hulle ’n winkel en melkery, maar sy kan haar later toelê op haar gesin en skryfwerk. Hendrik en Susanna is in 1946 uitmekaar. In 1948 trou sy met die Italianer Guiseppe Lingua en drie kinders word uit die huwelik gebore. Susanna M. Lingua is in 1997 oorlede Op sestienjarige ouderdom begin sy skryf, maar haar loopbaan as skrywer begin eers in 1952 in alle erns wanneer haar eerste manuskrip vir publikasie aanvaar word. Sy spits haar veral toe op romantiese liefdesverhale wat dikwels op eksotiese afgeleë plekke afspeel.


Die Gestreepte vlindervis (Chaetodon lineolatus) is 'n vis wat voorkom in die Stille Oseaan, die Indiese Oseaan: meer spesifiek die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Lined butterflyfish. Die vis word tot 30cm lank en is die grootste van al die vlindervisse. Die vis se lyf is wit met nou, vertikale lyne aan die sys. Daar is breë swart streep op die rugkant wat 'n geel rant het en daar is 'n swart band wat deur die oë gaan. Die stert-, dorsale- en analevinne is geel. Die onvolwasse vissies lyk amper soos die volwasse visse; daar is egter nie 'n swart band op die rug nie en daar is 'n swart kol op die stertvin basis. Die visse leef in aflandige koraalriwwe in water wat 2 tot 170m diep is. Hulle is territoriaal van aard en kom gewoonlik in pare voor. Tydens paartyd kan hulle in groepe voorkom. Die vis vreet koraal poliepe, bodem ongewerweldes en alge. Die spesie is sku.


Johannes Jacob (Jannie) Kruger (distrik Bloemfontein, Oranje-Vrystaat, 18 Januarie 1908 – 2 September 1976) was ’n Suid-Afrikaanse joernalis en koerantredakteur en word later voorsitter van die Raad van Beheer oor Publikasies. Hy skryf  etlike boeke oor kulturele en letterkundige onderwerpe. Johannes Jacob Kruger is op 18 Januarie 1908 op die familieplaas Strydfontein in die distrik Bloemfontein gebore. Op die plaasskool leer hy in Nederlands en Afrikaans, maar die inspeksie is steeds deur ’n Engelse inspekteur gedoen, wat vereis het dat hy vlot Engels moes praat. Hy matrikuleer in 1924 op die dorpskool op Dewetsdorp. Vanaf 1925 studeer hy verder aan die Grey Universiteitskollege in Bloemfontein, waar hy in 1927 die B.A. Honneurs-graad in Wysbegeerte en Sielkunde behaal en ook die primêre LL.B. Kruger, ’n seun van mnr. en mev. J.J. Kruger, het sy opleiding aan die Dewetsdorpskool en die Grey-universiteitskollege in Bloemfontein ontvang. Aan die GUK het hy ’n M.A. verwerf, waarna hy in 1928 tot die joernalistiek en was lid van die redaksie van Die Volksblad..


Elias Petrus Nel (* 17 April 1954) is ’n Afrikaanse skrywer van kontreiverhale. Elias Petrus Nel is op 17 April 1954 op Verneukpan in die distrik Kenhardt in die Noord-Kaap gebore. Hy is die tweede oudste in ’n gesin van sewe seuns en ’n dogter. Sy ouers is Jan Cornelius Nel (gebore 27 Julie 1926) en Sophia van Wyk (gebore 14 September 1926 en oorlede 30 Mei 1993). Hier op Verneukpan begin Elias sy skoolloopbaan. In 1968, op veertienjarige ouderdom, verhuis die gesin na Kraaifontein, waar hy nog steeds woonagtig is. Hy matrikuleer aan die Hoërskool Kraaifontein. Na skool werk hy as meubelverkoopman en sluit dan as ’n pakhuisbestuurder by die Wes-Kaapse Provinsiale Administrasie aan. In 1989 behaal hy sy B.A.-graad met deeltydse studie aan die Universiteit van Stellenbosch. Vanaf 2001 werk hy as klerk by die Paaie-afdeling in Bellville-Suid. Later sluit hy aan by die Afrikaanse Taal- en Kultuurvereniging (ATKV) se projekkantoor in Kaapstad as ontwikkelingsorganiseerder, waar een van sy gewildste projekte die jaarlikse rieldanskompetisie is tydens die Rielfees in die Paarl.


Etologie is die wetenskaplike en objektiewe studie van dieregedrag, gewoonlik met 'n fokus op gedrag onder natuurlike omstandighede, en met die beskouing van gedrag as 'n evolusionêre aanpasbare kenmerk. Etologie is 'n kombinasie van laboratorium- en veldwetenskap, en is nou verwant aan sekere ander dissiplines soos neuro-anatomie, ekologie en evolusionêre biologie. Etoloë is gewoonlik meer geïnteresseerd in 'n gedragsproses as in 'n spesifieke dieregroep, en sal dikwels een soort gedrag, bv. aggressie, by 'n aantal onverwante spesies bestudeer. Die term etologie is afgelei van die Griekse ἦθος, ethos  wat "karakter" beken, en -λογία, -logia wat "die studie van" beteken. In Vergelykende sielkunde word dieregedrag ook bestudeer, maar in teenstelling met etologie, vorm dit 'n subonderwerp van sielkunde en nie biologie nie. Waar dieregedrag in die Vergelykende sielkunde voorheen binne die konteks van menslike gedrag bestudeer is, behels etologiese studies navorsing oor dieregedrag binne die konteks van dit wat oor diere-anatomie, -fisiologie, -neurobiologie en -filogenetiese geskiedenis bekend is.


Die bruinchromis (Chromis lepidolepis) is 'n vis wat voorkom in die Stille Oseaan en die Indiese Oseaan; meer spesifiek die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Brown chromis. Die vis word tot 8 cm lank. Die lyf is slank en grysbruin. Die dorsalevin se punte is wit en swart. Daar is ook 'n kort, swart vertikale streep oor die oë. Die boonste en onderste rant van die stertvin is donkerder. Die vis leef in rotskusareas en aflandige riwwe in water wat 2 tot 25 m diep is. Hulle swem graag rond by bokant of hellings van die riwwe. Hulle is gewoonlik alleenlopers of kom in klein groepies voor. Die visse vreet soöplankton. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.se/summary/Chromis-lepidolepis.html


'n Leër is die gedeelte van 'n land se weermag wat op die grond veg. Dus 'n landmag, in teenstelling met 'n lugmag of 'n seemag (vloot genoem). 'n Leër kan uit soldate te voet (infanterie) en soldate te perd (kavallerie) bestaan. Sedert die 14de eeu is vuursteun (artillerie) bygevoeg. Ná die Eerste Wêreldoorlog is perde nie meer in gevegte ontplooi nie. Hul taak is hoofsaaklik deur tenks en pantservoertuie oorgeneem, wat die moderne kavallerie vorm. Suid-Afrikaanse Leër Amerikaanse Leër Britse Leër Grondmagte van die Russiese Federasie Wikimedia Commons het meer media in die kategorie Leër. Wikiwoordeboek het 'n inskrywing vir leër. Hierdie artikel is ’n saadjie. Voel vry om Wikipedia te help deur dit uit te brei.


Ha Seok-jin (Koreaans: 하석진; * 5 Maart 1982 in Seoul, Suid-Korea) is 'n Suid-Koreaanse akteur. 2005: Sad Love Story 2005: Princess Lulu 2006: Dr. Kkang 2006: Korea Secret Agency 2007: If in Love... Like Them 2007: Hello! Miss 2007: Drama City 2008: I am Happy 2009: What's for Dinner? 2010: The Great Merchant 2010: Once Upon a Time in Saengchori 2011: Canot Lose 2011: If Tomorrow Comes 2012: Standby 2012: Childless Comfort 2013: Shark 2013: Thrice Married Woman 2014: Legendary Witches 2015: D-Day 2016: Iron Lady 2016: Drinking Solo 2016: 1% of Anything 2017: Radiant Office Wikimedia Commons het meer media in die kategorie Ha Seok-jin. Hierdie artikel is ’n saadjie. Voel vry om Wikipedia te help deur dit uit te brei.


In fotografie is 'n lenskappie of lensskerm 'n toestel wat gebruik word aan die voorkant van 'n lens om te verhoed dat die son of ander ligbronne flikkering of weerkaatsing veroorsaak Lenskappies kan ook gebruik word vir beskerming van die lens teen skrape en die elemente sonder om 'n lensdeksel op te sit. Die geometrie van 'n lenskappie is afhanklik van drie dinge: die brandpunt van die lens, die grootte van die voorste lenselement en die afmetings van die beeldsensor of film in die kamera. Flikkering vind plaas wanneer 'n verdwaalde ligstraal die voorste element van 'n lens tref, en dan rondhop binne-in die lens. Hierdie verdwaalde lig kom dikwels uit baie helder ligbronne, soos die son, helder ateljeeligte, of 'n helderwit agtergrond. As 'n ligbron binne 'n lens se waarnemingshoek is, sal 'n lenskappie weinige effek hê. Dit is voorkombaar dat verdwaalde lig van 'n helder ligbron die lens binnedring. Multilaag-bedekkings in nuwer lense help ook om lensflikkering te verminder.


Annelize van Rooyen is ’n Afrikaanse skrywer en joernalis. Annelize van Rooyen is op 1 Maart 1949 gebore. Sy bring haar kinderjare op ’n plaas in Zoeloeland in Natal deur en woon later in Pietermaritzburg en op ’n plaas naby Greytown in die Natalse Middelande. In 1966 matrikuleer sy aan die Hoër Meisieskool Oranje in Bloemfontein en studeer verder aan die Universiteit van Stellenbosch, waar sy ’n B.A.-graad behaal. Sy is vanaf 1973 joernalis by Die Burger, waarna sy in 1975 ’n kursus in die filmwese by die Pretoria Technikon aflê. In 1976 sluit sy by die kunsredaksie van Beeld aan, waar sy haar aanvanklik toelê op die nuwe televisiebedryf. Later word sy Beeld se rolprentresensent, hoof diepteverslaggewer en is dan die eerste redakteur van Beeld se vermaaklikheidsbylae, Kalender. In die vroeë tagtigerjare woon en werk sy vir twee jaar in Londen. Met haar terugkeer na Suid-Afrika werk sy eers by Leserskring en is daarna vir vier jaar redakteur van die mediese blad Praktisyn. Dan is sy werksaam by verskeie uitgewers in die boekbedryf, eers as redakteur, maar lê haar ook toe op boek- en omslagontwerp.


Nieu-Doornfontein is 'n voorstad van Johannesburg, Suid-Afrika. Dit is in Johannesburg se F-streek geleë. Dis die tuiste van die Ellispark-stadion, Johannesburg se vernaamste munisipale swembad en die Standard Bank-arena (tennis). "Subplek Nieu-Doornfontein". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Stafford is 'n klein voorstad van Johannesburg, Suid-Afrika. Dit is in Johannesburg se F-streek geleë. "Subplek Stafford". Sensus 2001. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Gamba Osaka (ガンバ大阪, Gamba Osaka?) is 'n Japannese sokkerklub in die stad Osaka-prefektuur, Japan. 1980–1992 Matsushita Electric 1992– Gamba Osaka J1 Liga (2) 2005, 2014 Yasuhito Endo Junichi Inamoto Yasuyuki Konno Tsuneyasu Miyamoto Masashi Oguro Akira Kaji Michihiro Yasuda Hideo Hashimoto Jungo Fujimoto Shinobu Ikeda Katsuhiro Kusaki Yoshiyuki Matsuyama Tomoyuki Kajino Akihiro Nagashima Kenji Honnami Koji Kondo Yoshiaki Sato Toshihiro Yamaguchi Hiromitsu Isogai Hiroshige Yanagimoto Masahiro Ando Kota Yoshihara Hiromi Kojima Tomokazu Myojin Takahiro Futagawa Ryuji Bando Ryota Tsuzuki Kazumichi Takagi Satoshi Yamaguchi Akihiro Ienaga Hiroki Mizumoto Takashi Usami Hiroki Fujiharu Koki Yonekura Daiki Niwa Shu Kurata Masaaki Higashiguchi Mirko Hrgović Sergei Aleinikov Marcelinho Carioca Magno Alves Roniéliton Pereira Santos Kiril Metkov Patrick Mboma Mladen Mladenović Nino Bule Claude Dambury Boban Babunski Anto Drobnjak Hans Gillhaus Francisco Arce Piotr Świerczewski Akhrik Tsveiba Amir Karić Oleh Protasov Hierdie artikel is ’n saadjie. Voel vry om Wikipedia te help deur dit uit te brei.


Abraham Bogaert (7 Oktober 1663, Amsterdam – 1 Desember 1727, Amsterdam) was ’n Nederlandse digter uit die agtiende eeu wat ’n groot rol speel in die opstand van die vryburgers teen die regering van goewerneur Willem Adriaan van der Stel, terwyl hy ook gedigte oor hierdie opstand en die lewe aan die Kaap skryf. Abraham Bogaert is op 7 Oktober 1663 in Amsterdam gedoop, waar hy hom as apteker bekwaam. In 1683 trou hy en daarna tree hy as skeepsdokter in die diens van die Oos-Indiese Kompanjie. Hy besoek Siam in 1690. In 1701 onderneem hy reeds sy derde reis na die Ooste in sy amp as hoofdokter, waar hy onderweg in Julie 1702 by die Kaap aandoen. Hiervandaan gaan hy na Batavia waar hy hoofdokter is en later koopman word. As koopman gaan hy op reis deur Bengale, Ceylon en Indië. Met sy terugkeer na Holland doen hy weer die Kaap in 1706 aan en hy neem die beroemde petisie van Adam Tas, teen die regering van Willem Adriaan van der Stel, op 4 April 1706 saam na Holland. As kunstenaar teken hy verskeie Kaapse tonele tydens sy verblyf.


Lupercalia was ’n baie antieke, moontlik pre-Romeinse herdersfees wat elke jaar op 15 Februarie in antieke Rome gehou is om bose geeste af te weer en die stad te reinig, om so gesondheid en vrugbaarheid los te laat. Lupercalia het die plek van Februa ingeneem; dit was ’n vroeëre lentereinigingsritueel wat op dieselfde datum gehou is en waarvan die woord "Februarie" afgelei is. Die naam Lupercalia kom moontlik van die Latynse woord lupus, "wolf", hoewel beide die etimologie en die betekenis daarvan onseker is H.H. Scullard, Festivals and Ceremonies of the Roman Republic (Cornell University Press, 1981), p. 77–78. Hierdie artikel is ’n saadjie. Voel vry om Wikipedia te help deur dit uit te brei.


Burg Lockenhaus is 'n kasteel in die sentrale gedeelte van die Oostenrykse deelstaat Burgenland. Dit is as heuweltopkasteel op 'n rotsmassief in die bergreeks Günser Gebirge opgerig, bo-oor die Günsrivier en net buite die gelyknamige nedersetting, en is tans in die Oostenryks-Hongaarse oorgrens-natuurpark Geschriebenstein-Irottkö geleë. Die oudste historiese dokument, waarin na die kasteel verwys word, dateer van 1242. Die kasteel is omstreeks 1200 gebou en aanvanklik Leuca genoem. Die oudste dele is die verdedigingstoring en die ringmuur van die sentrale gedeelte. Die kapeltoring en die Gotiese suilesaal van die riddersaal met twee skepe is ietwat later bygevoeg. Fragmente van 13de eeuse fresko's - die oudste in enige nie-kerklike gebou in Burgenland - het in die kasteelkapel bewaar gebly. Historiese dokumente noem die grawe van Güssing (Johann I van Héder) as kasteeleienaars in die tydperk tussen 1270 en 1337. Tussen die 14de en 17de eeu was die kasteel in besit van die families Kanizsay (1390 tot 1535) en Nádasdy (1535 tot 1672). Ná die teregstelling van Frans III Nádasdy in 1671 is die kasteel as 'n pand aan Nikolaus Draskovich gegee.


Die Nakajima C6N was 'n eenmotorige patrollievliegtuig wat deur die Japannese Keiserlike Vloot gebruik is tydens die Tweede Wêreldoorlog. Bombers 1939–1945 Kenneth Munson, Bounty Books. 2012. ISBN 978-0-7537-2172-8


Eric Frederick Trump (gebore 6 Januarie 1984) is ’n Amerikaanse entrepreneur en filantroop. Hy is die derde kind en tweede seun van Donald en Ivana Trump. Hy is 'n uitvoerende adjunkpresident van The Trump Organization, saam met sy broer Donald Jr. en suster Ivanka. In 2006 stig hy die Eric Trump Foundation om geld vir die St. Jude Children's Research Hospital in te samel. Hy is die eienaar van Trump Winery. Hy hou ook toesig oor sy pa se 18 gholfklubs. Wikimedia Commons het meer media in die kategorie Eric Trump. (en) The Trump Organization (en) Eric Trump Foundation Hierdie artikel is ’n saadjie. Voel vry om Wikipedia te help deur dit uit te brei.


Kamphoer (2014) deur Francois Smith vertel die verhaal van Susan Nell, wat gedurende die Anglo-Boereoorlog (1899–1902) in die Winburg-konsentrasiekamp verkrag en vir die dood agtergelaat is. Nell en haar ouers was bywoners op ’n plaas voordat haar pa vroeg gedurende die oorlog vermoor is en sy en haar ma-hulle in die konsentrasiekamp beland het. Daar word sy deur twee Britse offisiere en ’n Joiner wreedaardig verkrag. Sy val van die waentjie af wat lyke daagliks na die begraafplaas neem en word ontdek deur ’n Sotho-man, Tiisetso, wat besef dat sy nie dood is nie. Hy en ’n Sotho-vrou, Mamello, versorg Susan in ’n grot totdat sy sterk genoeg is om na Bloemfontein te reis. Op haar reis na Bloemfontein ontmoet sy ’n Britse fotograaf, Jack Perry. Hy reis saam met haar verder per trein na Kaapstad. Danksy Perry se goedgunstigheid beland sy in Kaapstad by Marie Koopmans-De Wet, wat reël dat Susan haar in Nederland in die Sielkunde gaan bekwaam. Sy vestig haar dan ook in Nederland.


Game of Thrones is 'n Amerikaanse fantasie-dramareeks wat deur David Benioff en D. B. Weiss vir die kabeltelevisiekanaal HBO in die rolprentateljee Titanic Studios in Belfast, Noord-Ierland, vervaardig word. Buiteopnames is in Noord-Ierland en ander plekke in die Verenigde Koninkryk asook in Kroasië, Ysland, Marokko, Spanje, Malta, Kanada en die Verenigde State gemaak. Die TV-reeks, wat deur kritici gunstig ontvang is en ook kommersiële sukses behaal het, is gebaseer op die Amerikaanse skrywer George R. R. Martin se epiese fantasiereeks A Song of Ice and Fire. Martin is self betrokke by die verfilming van sy romans. Die eerste aflewering is op 17 April 2011 uitgesaai. Die sesde seisoen het op 26 Junie 2016 geëindig toe die 60ste aflewering uitgesaai is. 'n Sewende seisoen met sewe aflewerings is in 2017 uitgesaai en het op 27 Augustus geëindig. Die agste en finale seisoen is vanaf April 2019 uitgesaai. Verfilming in Noord-Ierland vir die agste seisoen het op 10 Oktober 2017 begin. Die reeks speel op Westeros en Essos af, twee vastelande van 'n fiktiewe wêreld wat aan die Europese Middeleeue ontleen is - en hier veral die 15de eeuse Engelse Oorlog van die rose tussen die adelshuise York en Lancaster.


Eunice Bosman is ’n Afrikaanse skrywer van jeugverhale en liefdesromans. Sy is op Prins Albert gebore as die dogter van ’n prokureur. Haar skooljare bring sy deur op Carnarvon, waar sy ook matrikuleer. Sy studeer verder aan die Konservatorium vir Musiek van die Universiteit van Stellenbosch in Sang en Voordragkuns. Hierna aanvaar sy ’n betrekking in Pretoria, waar sy haar toekomstige eggenoot leer ken en aan die begin van 1945 trou. Sy word dan tuisteskepper wat haar toespits op haar skryfwerk. Teen die einde van 1952 besluit haar man om te gaan boer en hulle koop ’n sitrusplaas in die Sondagsriviervallei. Haar eerste boek, die jeugverhaal Rykie, die maltrap, skryf sy op universiteit in Stellenbosch en hierdie boek word gepubliseer toe sy slegs negentien jaar oud is. Twee reekse boeke vir dogters verskyn later uit haar pen, naamlik die Harmonie-reeks en die Jansie-reeks. Sy skryf ook die toneelstuk vir dogters Eikenhof se spookvrou. Nadat hulle ’n spookstorie by hulle maat gehoor het, aanvaar twee vriendinne die uitdaging om middernag na die kunslokaal te gaan, waar dit glo spook.


Mûsâ ibn Amram (Arabies: ٰمُوسَى|), ook bekend as Moses, word beskou as ’n boodskapper, profeet en leier in die Islam en is die mens wat die meeste kere in die Koran genoem word. In die Islamitiese tradisie het Moses nie ’n nuwe godsdiens begin nie, maar die godsdiens van sy voorvaders voortgesit. Volgens die Koran is Moses deur Allah na die farao van Egipte en die Israeliete gestuur vir leiding en om hulle te waarsku. Sy lewe word die beste in die Koran beskryf as dié van enige ander figuur. Die Koran lui: En vermeld Moses in die Boek. Voorwaar, hy was ’n opregte persoon, ’n boodskapper en ’n profeet. En Ons het hom van die geseënde kant van die berg af geroep, en Ons het hom nader laat tree vir ’n gesprek. En deur Ons genade het Ons aan hom sy broer Aäron gegee, ’n profeet. – Koran, Soera 19:51-53 Moses die profeet word as ’n voorganger van Mohammed beskou. Sy lewe het parallel met dié van Mohammed verloop, aangesien daar baie ooreenkomste is.


Neptunus was in die Romeinse mitologie die god van vars water en die see. Sy eweknie in die Griekse mitologie was Poseidon. In die Griekse tradisie was Neptunus die broer van Jupiter en Pluto; die broers het oor die drie ryke van die heelal geheers: die lug, water en onderwêreld. Uitbeeldings van Neptunus op Romeinse mosaïeke, veral dié van Noord-Afrika, is beïnvloed deur Hellenistiese konvensies. J. Toutain, Les cultes païens de l'Empire romain, vol. I (1905:378). Larousse Desk Reference Encyclopedia, The Book People, Haydock, 1995, p. 215. Raymond Bloch, "Quelques remarques sur Poseidon, Neptunus et Nethuns" in Comptes-rendus des séances de l' Académie des Inscriptions et Belles-Letres 2 1981 pp. 341–352. Alain Cadotte, "Neptune Africain", Phoenix 56.3/4 (Herfs/Winter 2002:330-347) Hierdie artikel is ’n saadjie. Voel vry om Wikipedia te help deur dit uit te brei.


Die Martin Maryland was 'n tweemotorige bomwerper wat deur Amerika ontwerp en gebou is maar deur die Britse- en Armée de l'Air gebruik is tydens die Tweede Wêreldoorlog. In Amerika het die vliegtuig as die Martin 167 bekend gestaan. Die vliegtuig het sy nooiensvlug op 14 Maart 1939 voltooi. Die Armée de l'Air het 'n bestelling van 215 vliegtuie geplaas in 1939. Die eerste vliegtuie is in Oktober 1939 aan hulle afgelewer. Die vliegtuig is vervang deur die Martin Baltimore. Bombers 1939–1945 Kenneth Munson, Bounty Books 2012 ISBN 978-0-7537-2172-8


Pentatonix (afgekort as PTX) is ’n Amerikaanse a cappella-groep van vyf lede van Arlington, Texas. Die groep bestaan uit die sangers Scott Hoying, Mitch Grassi, Kirstin Maldonado, Avi Kaplan en Kevin Olusola. Hulle het ’n styl wat wissel van pop en stemperkussies tot beatboxing, en is bekend vir hul afstofliedjies, veral moderne popweergawes van Kersliedere (soms in die vorm van medleys), maar ook oorspronklike materiaal. Pentatonix is in 2011 gestig en het in dieselfde jaar die derde seisoen van NBC se reeks The Sing-Off gewen. Toe Sony se Epic Records die groep los ná The Sing-Off, het hulle hul YouTube-kanaal gestig en hul musiek uitgereik deur Madison Gate Records van Sony Pictures. Met meer as 13 miljoen volgelinge en 2,4 miljard besoeke is Pentatonix se YouTube-kanaal tans een van die gewildste musiekvideokanale. Hul debuut-EP, PTX, Volume 1, is in 2012 uitgereik, gevolg deur hul vakansie-uitreiking, PTXmas, in dieselfde jaar. Hul derde album was PTX, Vol. II, in 2013. In Mei 2014 het Pentatonix ’n kontrak met RCA Records van Sony Music Entertainment geteken.


Hedendaagse slawerny, wat ook bekend staan as eietydse slawerny, verwys na die gebruik van slawerny wat tot vandag toe steeds bestaan. Ramings van die aantal slawe vandag wissel van 21 miljoen tot 29 miljoen tot 46 miljoen. Moderne slawerny is 'n multimiljoenrandbedryf wat na raming VSA$35 miljard per jaar genereer. Die Verenigde Nasies raam dat sowat 27 miljoen tot 30 miljoen individue tans in die slawehandel vasgevang is. Indië het die meeste slawe van enige land, sowat 18.4 miljoen. China is tweede met 3.4 miljoen slawe, gevolg deur Pakistan (2.1 miljoen), Bangladesj (1.5 miljoen), en Oesbekistan (1.2 miljoen). Volgens die persentasie van die bevolking wat in slawerny leef, het Oesbekistan die meeste met 4%, gevolg deur Kambodja (1.6%), Indië, (1.4%) en Katar (1.4%). Mauritanië was die laaste land wat slawerny amptelik afgeskaf het, wat hulle in 2007 gedoen het; nogtans bly 4.3% van die bevolking slawe. Hoewel dit in alle lande onwettig is, bestaan slawerny vandag steeds in talle vorme.


Elektroniese musiek is musiek wat met behulp van elektroniese musiekinstrumente en musiektegnologie geproduseer word. Oor die algemeen word daar onderskei tussen klank wat met behulp van 'n elektromeganiese toestel geproduseer is, soos viole en dromme, en dié wat geproduseer word met elektroniese tegnologie. Elektroniese tegnologie kan ook vermeng word met ander produksies. Voorbeelde van toestelle wat elektriese klank produseer is die Telharmonium, Hammond-orrel en die elektriese kitaar. Suiwer elektroniese klanke kan geproduseer word met toestelle soos die theremin, klanksintetiseerder en elektroniese rekenaar. In die 1970's het elektroniese musiek 'n beduidende invloed gehad op populêre musiek, met die ingebruikneming van polifoniese sintetiseerders, elektroniese dromme, drommasjiene en draaitafels, deur die opkoms van genres soos disko, krautrock, "new wave", synthpop, hiphop en EDM. Elektronies geproduseerde musiek het sedert die laat 1990's al hoe gewilder geword as gevolg van die beskikbaarheid van bekostigbare musiektegnologie. Kontemporêre elektroniese musiek beskik oor wye tegniek- en komposisie-verskeidenheid, en wissel van eksperimentele kunsmusiek tot gewilde vorme soos elektroniese dansmusiek. Vandag is pop-elektroniese musiek die herkenbaarste in sy 4/4-vorm en baie meer verbind met die hoofstroomkultuur, in teenstelling met die voorafgaande vorms wat op nismarkte gespesialiseer was.


Knoop-en-doop, knoop-en-kleur, knoopkleuring en knoopverkleuring is tekstielkleuring waar 'n materiaalstuk vir vloeistof ondeurdringbaar stewig geknoop en in kledingverfstof gedompel word om 'n konsentriese sirkelpatroon te kry. In Afrikaans word die benaming knoopkleuring en knoopbatik reeds in September 1951 in die Vrou en Huis vermeld. 'n Geknoopte kledingstuk word gedoop Play media Video wat die proses demonstreer Hemp Rok Nog 'n hemp WAT Wikimedia Commons het meer media in die kategorie Knoop-en-doop. Hierdie artikel is ’n saadjie. Voel vry om Wikipedia te help deur dit uit te brei.